Dünyanın birinci xanımları: Siyasətçi,fotomodel, iş adamı ,evdar qadın...Onlar dəbi diqtə edirlər, onlar daima diqqət mərkəzindədirlər və məhz onlar milyonların pərəstiş obyektidirlər. Bu xanımlar birincidirlər.Öz ölkələrinin birincisi...Burlaxatun sizə dünya prezidentlərinin xanımlarını tanıdır-1-ci xanımlar?...\n1995-ci ildə oğlu dünyaya gəldikdən sonra işləmir, oğluna baxır. Avropada və Rusiyada sosial-mədəni layihələrin həyata keçirilməsi ilə məşğuldur. Sosial-mədəni təşəbbüslər Fondunun təsisçisi və rəhbəridir. Öz ana dilindən başqa Fransızca bilir.\nKarla Bruni- Fotomodel və müğənni,gözəl və yaraşıqlı xanım. Həm də 1-ci xanım. Fransanın 23-cü prezidentinin ,3-cü xanımı Karla Bruni 1997-ci ildə podiumu tərk edərək ,yalnız müəğənni kimi fəaliyyətini davam etdirir. 2008-ci ildə ,artıq 1-ci ledi olduğu dönəmdə 3-cü albomu işıq üzü görüb. Albom satışa çıxdığı ilk 3 gün ərzində 14 100 nüsxə albom satılıb. İlin sonunda isə artıq 500 000 nüsxə albom satışa çıxarılır və onlardan 300 mini yalnız Fransada satılır. Karla Bruni siyasi fiqur olmadığını iddia edir. Onun qeyri-adi hərəkətləri bu gün də insanları şoka salır. Fransanın yüksək kübar cəmiyyətinin nüfuzlu jurnallarından olan "Point Di Vue", Fransanın birinci xanımı Karla Bruninin çox az iş gördüyünü və sıravi insanlarla təmasda olmadığını söyləyərək onu Fransanın köhnə\nkraliçası Marie Antoinetteyə bənzədib. Aristokratların həyatlarını araşdıran həftəlik jurnal, Bruninin foto şəkillərini, çox rahat bir həyat yaşayan və 1793-cü ildə vətən xaini olmaqda suçlanaraq ilyotinlə başı kəsilən Antoinetteninkilərlə yan-yana verdi. Jurnalın "Eyni duruş, eyni baxış, eyni gülümsəmə" cümləsini istifadə etdiyi yazıda iki qadının da dizaynçılarından əlindən çıxma paltarlara\nSara Braun - Böyük Britaniyanın baş nazirinin xanımıdır.Solğun, göz qamaşdırmayan sakit tərzə malikdir. Son illər KİV xanımı Braunu özünü Karla Bruniyə bənzətməkdə günahlandırır. Sara Braun bir neçə xeyriyyə fondunun rəhbəridir.\nƏsmə Əsəd-Suriya prezidentinin xanımıdır. 3 uşaq anasıdır. 2008-ci ildə Fransanın "Elle" jurnalı xanım Əsədi "Planetin ən zərif 1-ci ledisi" adına layiq görmüşdü. Xanım Əsmə Əsəd tez-tez televiziya ekranlarında görünür və istənilən mövzuya dair öz açıq fikirlərini\nLorin Xarper- Kanadanın baş nazirinin xanımıdır. Bütün boş vaxtını fotoqrafiya sənətinə həsr edir. İxtisasca jurnalist və fotoqrafdır. Dizayn şirkətlərindən birinin sahibəsidir. Əl işləri ilə məşğuldur. Eyni zamanda pişikləri ,ekstrimal idman növlərini sevir. Həyat yoldaşının siyasi baxışlarını dəstəkləyir. Uşaqları dünyaya gəldikdən sonra biznes və siyasətdən kənarlaşıb.\nEvelin İlves- Estoniya prezidentinin xanımıdır. Bütün pulunu vizaj, kosmetologiya və idman məşğələlərinə xərcləyir. İş qadınıdır.Bağçılıq, mətbəx və əl işləri ilə məşğul olur. Öz əli ilə tikdiyi libasları xeyriyyə auksionlarında satışa çıxardır.\nKameron prezidentinin xanımı Şantal Biyya Afrikadakı ilk QİÇS əleyhinə beynəlxalq mərkəzin təsisçisi və rəhbəridir. Xanım Biyya xeyriyyəçiliklə məşğuldur. Birinci ledilər arasında öz saç düzümü ilə seçilir. Kamerunda xanım Biyyanın tərzi xanımlar arasında dəbdədir. Bu tərz Şantal Biyya tərzi adlanır.\nABŞ-ın 44-cü prezidentinin xanımı hüquq elmləri doktoru Mişel Obama bu ölkənin tarixində ilk qaradərili birinci xanımdır. Geyim və həyat tərzinə görə xanım Obama Jaklin Kennedi ilə müqaisə olunur. O, prezident iqamətgahının baxçasında ekoloji təmiz tərəvəzlər\nyetişdirir. Xanım Obama Elyanora Ruzveltlə müqaisə olunur. Məhz Elyanora Ruzvelt Böyük Depressiya zamanında evinin həyətində meyvə-tərəvəzlər becərirdi.\nMoza Nəsir Əl-Misned Qətərin\nTürkiyə prezidenti Abdulla Gülün xanımı, 3 oğul anasıdır. Hayrünnisə Gül xanımlar arasında özünün baş örpəkləri ilə məşhurdur.Xanım Gül heç vaxt dövlət başçısının iqamətgahına dəvət olunmur.Türkiyədə hakimiyyət və dövlət orqanlarında hicab qadağan olunub. 44 yaşlı Hayrünnisə nənə olmağı dadını çıxardır. Qızı Kübra yenicə ana olan Türkiyənin birinci xanımı nəvəsinə Bağdad mağazalarında gərəkli pal-paltar alarkən kameralarla yaxalanmışdı.\nCeykob Zuma çoxarvadlılığı dəstəkləyən ilk CAR prezidentidir. 8 arvadı olan prezident , fotoda xanımlarından biri- Tobeka Madiba ilə birlikdədir. Xanım Madiba sevgilisinin əhatəsində şad-xürrəm ömür sürməklə günlərini keçirir.\nMehriban Əliyeva digər birinci xanımlardan fərqli olaraq bir-başa ictimai və siyasi fəaliyyətlə məşğuldur. 1995-ci ildə Mehriban Əliyevanın təşəbbüsü ilə hal-hazırda onun rəhbərlik etdiyi Azərbaycan Mədəniyyətinin Dostları Fondu təsis olunub. 1996-cı ildə Mehriban Əliyeva Azərbaycan mədəniyyətinin geniş təbliğ olunması məqsədilə üç dildə (Azərbaycan, ingilis və rus) çap olunan Azərbaycan - rus jurnalını təsis edib. 2005-ci ildə Azərbaycanda keçirilən sosioloji sorğuya əsasən Mehriban Əliyeva "İlin qadını" adına layiq görülüb. 2005-ci il iyunun 9-da ictimai, mesenatlıq və xeyriyyəçilik fəaliyyətinə görə, təhsil və mədəniyyət müəssisələrinin dəstəklənməsinə, Rusiya və Azərbaycan xalqları arasında dostluğun möhkəmlənməsinə sanballı töhfələrinə görə Rusiyanın "Yüzilliyin mesenatları" Beynəlxalq Xeyriyyə Fondunun "Yaqut Xaçı" ordeninə layiq görülüb. 2005-ci ildə fəlsəfi elmləri namizədi alimlik dərəcəsi alıb. Mehriban Əliyeva İSESCO-nun , UNESCO-nun xoş məramlı səfiri ,"Qızıl ürək" beynəlxalq mükafatı, Fransa prezidenti Nikolya Sarkozinin sərəncamı ilə "Zərif Legionu" ordeninin zabit dərəcəsinə də layiq görülüb. Times xanım Əliyevanın Fransaya səfəri zamanı yazırdı: " Mehriban Əliyeva Dauninq Stritdə idi. O, Azərbaycan Respublikasının Prezidenti İlham Əliyevin xanımı, həkim, YUNESKO-nun səfiri, üç uşaq anasıdır, iki nəvəsi var. Özünü gözlə, Karla Bruni, şəhərdə cazibədar yeni birinci xanım var.Bu, Azərbaycan Respublikasının Prezidenti İlham Əliyevin xanımı, üç uşaq anası, iki nəvəsi olan, peşəkar həkim, jurnal təsisçisi, Azərbaycan Gimnastika Federasiyasının prezidenti, xeyriyyəçi əməllərinə görə Qızıl Ürək beynəlxalq mükafatına layiq görülmüş,YUNESKO-nun xoşməramlı səfiri, 44 yaşlı Mehriban Əliyevadır. Çox söz-söhbət dolaşır ki, Sara Braun hər şeydən bezmiş ərinin imicini qaldırmaqla məşğul olur .Görəsən bu yolda o, Azərbaycanın birinci xanımının şöhrətindən yararlanmağa ümid edir?"\nİordaniya şahzadəsi-Raniya özünü əsl ərəb qadını hesab edir. Amma buna baxmayaraq qərb modellərinin bədən formasına malikdir. Xanım Raniya 4 uşaq anasıdır. 2003-cü ildə " Dünyanın Eliqantlıq şəhzadəsi" seçilən 1-ci xanım , Qeyri Hökumət Təşkilatlarından birinin rəhbəridir. O, Qadınlara ölkənin iqtisadi həyatında aktiv iştirak etməyə yardım edir və qadın iş adamlarına təkan verir. Raniya qadın və uşaqların hüquqlarının müdafiəsinə qalxan ,1-ci xanımlar sırasında liderlərdəndir.\nSandra Rudolfs-Gürcüstan prezidentinin xanımıdır. Alman,rus, fransız,ingilis dillərini mükəmməl bilir. Sandra Gürcüstan vətəndaşlığını 2008-ci ildə qazanıb. Sandra Rudolfs yüksək zövqə malik xanımlar siyahısındadır. Fleyta və fortopianoda ifa etməyi çox sevən bu birinci xanım, həyat yoldaşına ilk baxışdan aşiq olub. Soxo Xeyriyyə Fondunun təsisçisidir. Hələ uşaqlıqdan Sandra yazıçı olmaq arzusunda idi.O, Ardnas Sfoleor təxəllüsü ilə hekayələrini də dərc etdirirdi.\nTarix: 11.05.2013 / 14:12 Müəllif: *_*M_O_N_I_K_A*_* Baxılıb: 314\tBölmə: Maraqli Melumatlar ve gozellik sirleri\nSeks ve Ayıb Baş ağrısı Bulamazsin Cok Komik Qadın bədəninin cazibədar hissəsi Bir Birini Hec Gormemiw Oglanla Qizin Dialoqu Jerər HEYATIMIZIN Ən vacib müsahibə film 1971 sevdiyin oglani yuxuda gormek Sen Benim Imkansizimdin Kişilər ən çox qadınların sinəsinə göz dikirFotoSe Zoologiya Gosterdiyi Birgun Mene Esersen Sabah Ellere fetişizmi Men Hazir Olacam Aforizmler Dünyanın ən bahalı futbolçuları ƏRLƏ ARVAD ARASINDAKI FİKİR AYRILIĞI Qız Qalasının memarlıq xüsusiyətleri ƏLƏRAF SƏDD SURƏSİNİN ŞƏRHİ 199206 Möminlərin Ağdabanlı şair Qurban 150 kitab Əmizdirmə problemləri mastit gördü Bir ömür Unut Məni Müflis Həyat eşqi Gəncə Tarixi Gecələrin birində Molla Nəsrəddin Qadın Bədəninin Bilinməyən Sirrləri ANLAM Kayfda Sarımsaqlı toyuq şorbası resepti Atalar sozleriZ baxiwlar Dekolte Eliaga Vahid Dəvəçi və Filosof qalmayın nebi xezri Şekspir Vilyam Firtina Senden Geriye Tek Kalan Wey Hezz olmaq nedir helim sözünün mənası Bawqalarina Bawqa Deyirem Sarımsaq çayını evdə özünüz edin Səssiz dərs Sebir


17:56 16 Aprel 2021\nPrezident İlham Əliyev: “Planlaşdırdığımız məsələləri həll edəcəyik. Çünki yaxın tarix də göstərib, nəyi hədəfləmişiksə, ona da çatmışıq”\nPrezident İlham Əliyev yerli və xarici media nümayəndələri üçün keçirdiyi mətbuat konfransında Azərbaycan həqiqətlərini dünyaya bir daha bəyan etdi.\nDövlət başçısına ünvanlanan 50 sual cavablandırılarkən 30 ilə yaxın bir müddətdə torpaqlarımızı işğal altında saxlayan erməni faşizminə aid çox məqamlar yenidən açıqlandı. Şanlı qələbəmizdən söhbət getdi. Konfransın bütün məzmunundan qırmızı xətlə keçən əsas mövzulardan biri də təbii ki, işğaldan azad edilmiş ərazilərimizin bərpası və neçə illərdir məcburi köçkün həyatı sürən sakinlərinin oraya qaytarılması oldu .\nLakin başdan-başa viran qoyulmuş o yerlərdə insanlar yalnız köklü quruculuq işləri aparıldıqdan sonra yaşaya bilərlər. Çünki Prezidentimizin dediyi kimi: “Ərazilərin minalanması ilə bərabər, burada hər şey, bütün infrastruktur tamamilə dağıdılıb, şəhərlər yoxdur, qayıdası yer yoxdur. Praktiki olaraq bütün kəndlər dağıdılıb. Mən azad edilmiş ərazilərdə dəfələrlə olmuşam, maşınla yüzlərlə kilometr yol gedirsən və yalnız dağıdılmış kəndləri görürsən, heç yerdə bircə bina da yoxdur. Ağdamda bircə bina da yoxdur. Təkcə qismən dağıdılmış bir məscid qalıb, ondan da ermənilər atəşin təshih edilməsi üçün oriyentir və müşahidə məntəqəsi kimi istifadə ediblər, oradan baxırlarmış ki, Azərbaycan qoşunları orada hərəkət edir, yoxsa yox? Füzulidə bircə bina da yoxdur. Hətta bayraq sancmağa yer yox idi. Biz bayrağı bayraq dirəyindən asdıq. Cəbrayılda da eyni vəziyyətdir. Zəngilanda, Qubadlıda bir neçə ev qalıb, onlarda da qanunsuz məskunlaşdırma aparılmışdır”.\nOna görə indi ərazilərin minalardan təmizlənməsi və bununla yanaşı, ziyanın qiymətləndirilməsi aparılır. Şəhərlərin və kəndlərin inkişafının baş planlarının tərtib edilməsinə dair tapşırıqlar verilib. Pilot layihələrə, o cümlədən “Ağıllı kənd” layihəsinə artıq başlanıb.\nBu layihə Zəngilan rayonunun üç kəndində - Birinci, İkinci, Üçüncü Ağalı kəndlərində həyata keçiriləcək. Cari ilin sonuna qədər layihənin başa çatması gözlənilir. Orada bütün lazımi infrastruktur qurulacaq, əkin sahələri bərpa ediləcək və sonra təqribən 1000-ə yaxın insan yerləşəcək. Belə pilot layihələr çox ola bilər, indi onlarınn üzərində iş gedir.\nBöyük şəhərlərin baş planları tərtib edilməlidir. Məsələn, Ağdam şəhərində işğaldan əvvəl 40 minə yaxın insan yaşayırdı. İndi əhalinin sayı, əlbəttə, artıb. Odur ki, 50 minlik, bəlkə də 70 minlik bir şəhər salınmalıdır. Təkcə yaşayış evləri deyil, məktəblər, xəstəxanalar inşa edilməlidir, bütün infrastruktur yaradılmalıdır. Bu işlər işğaldan azad olunmuş bütün bölgələri əhatə etməlidir.\nFüzulidə hava limanının tikintisinə başlanıb. Ərazinin minalardan təmizlənməsi ilə bağlı məsələlər operativ surətdə həll olunur. Bu, beynəlxalq hava limanı olacaq. Onun uçuş-enmə zolaqları ən ağır yük təyyarələri də daxil olmaqla bütün növ təyyarələri qəbul edə biləcək. İşlər plan üzrə getsə, aeroport bu il payızın əvvəlində istifadəyə veriləcək. Hava limanının hazır olması həm ərazilərin bərpası üçün xaricdən alacağımız yüklərin tez çatdırılmasına, həm də qonşu dövlətlərin vətəndaşlarının Şuşa şəhərinə rahat gedib-gəlməsinə imkan verəcək.\nHəyat göstərir ki, müsbət meyillər üstünlük təşkil edəndə hər bir layihə özündən sonra digər layihəni də gətirib çıxarır. Prezident enerji sektorunda indiyədək gerçəkləşən layihələrimizi misal gətirdi: “Biz birinci addımı atanda bəlkə də təsəvvür etmirdik ki, bu gün nə qədər böyük layihələr icra edəcəyik. Birinci neft kəməri - Azərbaycanı, Xəzər dənizini Qara dənizlə birləşdirən, 99-cu ildə istismara verilən Bakı-Supsa kəməri görün nəyə gətirib çıxardı. Ondan sonra neçə layihə icra edildi. Sərmayə qoyuluşu, yeni kəşfiyyatlar, eyni zamanda “Cənub qaz dəhlizi”. Bu layihənin icrası ilə bağlı olan məsələlərdə artıq 7 ölkə birləşib və indi bu, özlüyündə yeni bir əməkdaşlıq formatı yaradır. Eyni mənzərəni biz burada da görə bilərik. Ancaq bir şərtlə ki, burada hər hansı gizli məqamlar, fikirlər olmasın, səmimiyyət, qarşılıqlı inam və maraqların bölgüsü olsun”.\nİşğaldan azad edilmiş ərazilərdə indi artıq kənd təsərrüfatı fəaliyyətinə də başlanıb, 7 min hektardan çox ərazidə payızlıq buğda əkilib. Bunun üçün əvvəlcə ərazi minalardan təmizlənib. Bu sahədə də Azərbaycan geniş beynəlxalq əməkdaşlığa hazırdır və müxtəlif şirkətlərdən çoxlu təkliflər daxil olur. Müəyyən iş növləri barədə müxtəlif ölkələrdən sifarişlər alınır. Bunlar şəhərlərin planlaşdırılması, obyektlərin, o cümlədən infrastruktur obyektlərinin, yolların, körpülərin, elektrik stansiyalarının tikintisi ilə bağlıdır.\nPostmüharibə dövrü həqiqətən yeni perspektivlər açır. Əməkdaşlıq, qarşılıqlı ticarət, kommunikasiyaların açılması, yeni nəqliyyat dəhlizlərinin açılması üçün nadir imkanlar yaranır. Prezident İlham Əliyev müharibə başa çatdığına görə əcnəbi investorların Azərbaycana daha fəal şəkildə sərmayə qoyacaqlarına əmin olduğunu ifadə etdi. Hələ müharibədən əvvəl iki iri beynəlxalq şirkətin ümumi həcmi 440 meqavata bərabər günəş və külək elektrik stansiyaları tikintisinə sərmayə yatırması barədə müqavilələr imzalandığını və azad edilmiş ərazilərdə də bunun üçün yaxşı imkanlar olduğunu xatırladaraq dedi: “Kəlbəcər-Laçın zonasında külək stansiyaları, çünki orada çox güclü küləklər olur, Zəngilan-Cəbrayıl zonasında isə günəş stansiyaları, çünki orada günəş şüalarının il ərzində miqdarı da çox böyükdür və əgər belə demək olarsa, günəş şüalarının keyfiyyəti də buna imkan verir. Beləliklə, bu gün Azərbaycanın müvafiq strukturlarına əcnəbi tərəfdaşlarla bu məsələlər üzərində işləmək tapşırığı verilib. Yəni bu, çox böyük perspektivə malikdir. Üstəlik, dediyim kimi, biz artıq Qarabağı “yaşıl enerji” zonası elan etmişik və bunun üçün, ilk növbədə, investorları gözləyirik”.\nPrezident həmçinin bütün işlərə dost ölkələrdən olan şirkətlərin cəlb edəcəyini bildirdi. Belə ki, Türkiyədən olan şirkətlər artıq müxtəlıf layihələrdə yer alıblar. Strateji önəm daşıyan Füzuli-Şuşa avtomobil yolunun inşası ilə bağlı türk şirkətləri artıq fəaliyyətdədirlər. Onlar eyni zamanda Göygöl bölgəsindən Kəlbəcərə çəkilən yolda da işləyirlər. Türkiyə şirkətlərinin buradakı fəaliyyəti üçün yeni imkanlar yaranacaq. Çünki inşaatda, infrastruktur işlərində və digər sahələrdə böyük təcrübələri var.\nEləcə də Rusiya və Azərbaycan dost ölkələr olduğuna görə təbii ki, işlərə Rusiya şirkətləri də cəlb ediləcək.\nBəs insanlar öz doğma torpaqlarına, yurd-yuvalarına nə vaxt qayıdacaqlar?\n“Bizim yarışacağımız əsas tərəf müqabili zamandır” dedi Prezidentimiz. Aydındır ki, dövlət başçısı maksimum qısa müddət ərzində o insanların yurd həsrətinə son qoyaraq onları mərhələli şəkildə öz kəndlərinə, şəhərlərinə qaytarmaqda qərarlıdır. Həm də bu, orada yaşayış üçün ən yaxşı şərait yaradılandan sonra həyata keçiriləcək: “Onlar layiqli yaşamağa və müasir dünyanın bütün nemətlərindən istifadə etməyə layiqdirlər. Bu əraziləri bərpa etmək üçün bizim siyasi iradəmiz də, maliyyə resurslarımız da var və biz bunu edəcəyik”.


“ASAN Könüllüləri” Təşkilatı “Nizami dünyası” kompozisiyasını təqdim edib - Frame.az\n02/08/2021 aquaviridis\t0 Comments\tAsan xidmət, Frame.az\n“ASAN Könüllüləri” Təşkilatının “Mədəniyyət Carçısı” proqramının təşkilatçılığı, Bakı Dövlət Universitetinin tərəfdaşlığı ilə “Nizami dünyası” kompozisiyası təqdim olunub.\nTədbir Prezident İlham Əliyevin müvafiq Sərəncamına əsasən elan edilmiş “Nizami Gəncəvi İli” çərçivəsində və Nizami irsinin təbliği məqsədilə baş tutub.\nTədbirdə Azərbaycan Respublikasının Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyinin sədr müavini Ceyhun Salmanov, Bakı Dövlət Universitetinin sosial məsələlər, tələbələrlə iş və ictimaiyyətlə əlaqələr üzrə prorektoru Əliş Ağamirzəyev, “ASAN Könüllüləri” Təşkilatının sədri Emiliya Bayramova və digər qonaqlar iştirak ediblər.\nDövlət Agentliyinin İctimaiyyətlə əlaqələr şöbəsindən Frame.az-a bildiriblər ki, kompozisiyada Nizami Gəncəvinin həyatı ilə yanaşı, onun “Xəmsə” poemasına daxil olan “Sirlər Xəzinəsi”, “Leyli və Məcnun” “Xosrov və Şirin”, “Yeddi Gözəl”, “İsgəndərnamə” əsərləri də səhnələşdirilib.\nTədbirin əsas məqsədi gənclər arasında dahi şairin yaradıcılığına xüsusi diqqət ayırmaqla təbliğatın aparılması və bu prosesdə onların birbaşa iştirakçılığını təşkil etməkdir.\n← Avqustun 5-dən 20 ölkənin vətəndaşlarının hava nəqliyyatı ilə Azərbaycana giriş-çıxışına icazə verilir – Qərar\nAzərbaycanda koronavirus infeksiyasına 431 yeni yoluxma faktı qeydə alınıb →


Bu kitab barədə təəssüratlar: «Atları oğurlamaq vaxtıdır», Per Petterson — Bookmate\nVusala Mammadovasitat gətirir4 ay öncə\nBu həyatdır. Baş verənlər adama həyat təcrübəsi olur. Xüsusən sənin yaşında. Sadəcə, olanları qəlbində saxla — sonra xatırlamaq üçün. Unutma, amma qüssə də eləmə özünə.\nRadionu açıram. Səhər xəbərləri verilir. Ruslar Qroznını mərmi atəşinə tutublar. Onlar yenə hücum edirlər. Amma heç vaxt qalib gələ bilməyəcəklər. Qalib gəlsələr də, çox çəkməyəcək. Tolstoy da bunu o vaxt “Hacı Murad” əsərində təsdiq edirdi. Yüz il bundan qabaq. Adam mat qalır bu böyük dövlətlər tarixdən niyə dərs almırlar, onsuz da axırda özləri parçalanır. Amma əlbəttə, Çeçenistanı yerlə-yeksan etmək mümkündür. Həm də indi daha asan mümkündür, nəinki yüz il qabaq.\nYox, nə deyirsən de, həyatın ağırlıq mərkəzi dəyişmişdi, elə bil, azman qayaların kölgəsində sakitcə durmuş bir nəhəng, bir ayağı yorulduğundan ağırlığını o biri ayağının üzərinə keçirmişdi. Yəni bu mən idim? Səhər özümü insan kimi hiss etdiyim hara, indiki mən hara? Buna görə peşmançılıq çəkirdimmi onu da bilmirdim.\nMən özümü tərk olunmuş hesab etmirdim, əksinə, seçilmiş birisi hiss edirdim. Sanki bir ümid lövbəri idim, hər şey ətrafımda fırlanırdı.\nFikrimə gəldi ki, bu gecəyə qədər mənim çox yaxşı həyatım olub, heç vaxt tək qalmamışam, sözün əsl mənasında, məni yalqız qoymayıblar, bəzən atam uzun müddət olmayanda belə mən bunu inamla, etibarla qəbul etmişəm. Amma onu bu iyul günündə bir andaca dağıtdılar.\nBizim günlərdə hər şey gülüş, əyləncə üçündü.\nAğrını duymaq özümüzdən asılıdır – istəsən ağrıdar, istəməsən – yox.\nDeyirlər ki, keçmiş tanımadığın qürbət ölkə kimidir, orada hər şey başqa cürdür. Mən bunu öz həyatımda hiss etmişəm.\nGörürdük, o axsamırdı, şikəst deyildi, yaralı deyildi, amma ayaqlarını, az qala, sürüyürdü. Elə bil, içindəbir sükut gətirir, özü də boşluqda yeriyirdi.\nrahat yaşamaq istəyisənsə, əlbəttə, böyük risk etməyi də bacarmalısan.\nBəlkə də bu və birlikdə gördüyümüz o işlər həmin yayın yaddaşımda qalan ən yaxşı mənzərəsi idi, amma kaş onda axsamayaydım. Ona görə də mənə elə gəlir ki, o vaxtdan içimdə nəsə qırılıb, yorulmuşam və həddən artıq zəifləyən baldırlarım, topuqlarım indi məni apara bilmir.\nQəribədir, görəsən, uzun illər tək yaşayan adam hərdən necə olur ki, öz fikirlərini beləcə bərkdən deyə bilir və bu halda danışmaq, yaxud danışmamaq arasında sədd itir, öz-özümüzlə etdiyimiz həmin bitməyən, iç söhbətimiz hələ də bizimlə olan, az-az adamlarla etdiyimiz söhbətə qarışır, qovuşur. Uzun müddət tək yaşayanda birinci ilə ikinci arasındakı fərq itir, ya da qeyri-müəyyən olur, sən də hərdən bu fərqi hiss etmirsən. Görəcək günlərim varmış ki!..\nMətbəxi, kənddə hamıda olduğu kimi, göy rənglənmişdi. Deyirdilər ki, göy rəng milçəkləri qovur və görünür bu, sınanmış fikir idi.\nb9431362569sitat gətirirkeçən il\nYenə Dikkensdə belə təsadüflər yaxşı işlənir. Dikkensi oxuyursan, elə bil, yox olub getmiş həyat haqqında uzun bir ballada oxuyursan, amma bilirsən ki, sonda hər şey öz yerini tapacaq, pozulmuş tarazlıq bərpa olunacaq, allahlar da sevinəcək.\nBizim vaxtlarda isə belə deyil, mən o adamlarla razılaşmıram ki, deyirlər həyatımızı tale idarə eləyir. Bu adamlar çöpü çöp üstünə qoymur, amma sızıldayır, rəhm diləyirlər


Əli Hüseynli: "Beynəlxalq qurumların barəmizdə nə düşündüyü önəmli deyil"\n«Bəzi dairələr tərəfindən Azərbaycanda keçiriləcək ilk Avropa Oyunlarının boykot edilməsi çağırışının heç bir əsası yoxdur. İyun ayında keçiriləcək ilk Avropa Oyunları Azərbaycanın həm bir dövlət kimi özünü təsdiq etməsi, həm də xalqımızın böyük uğurudur. Çünki belə mötəbər tədbirlər ancaq o ölkələrdə keçirilə bilər ki, həmin ölkə həm hüquqi, həm siyasi, həm insan insan haqları, həm də iqtisadi baxımdan tam inkişaf etmiş olsun. Azərbaycan Avropada inkişaf etmiş ölkələr sırasına daxil olmaqdadır, göstəricilərimiz bundan ibarətdir. Məhz bu amillərin əsasında da ilk Avropa Oyunlarının ölkəmizdə keçirilməsi haqda qərar qəbul olunub».\nBu fikirləri yap.org.az saytına Milli Məclisin Hüquq siyasəti və dövlət quruculuğu komitəsinin sədri Əli Hüseynli deyib.\nƏ.Hüseynli bildirib ki, "Amnesty İnternational", "Human Rights Watch" kimi beynəlxalq qeyri-hökumət təşkilatları Qərbin müxtəlif dairələri tərəfindən idarə olunur. Bu dairələrin erməni lobbisi ilə birbaşa əlaqəli olduğunu deyən komitə sədrinin sözlərinə görə, onların ölkəmizdəki havadarları radikal müxalifət və bir sıra «vətəndaş cəmiyyəti nümayəndələri»dir. Ə.Hüseynli deyib ki, məhz həmin dairələr Azərbaycana qarşı belə bir çirkin kampaniyaya başlayıblar. Komitə sədri qeyd edib ki, artıq Azərbaycanın inkişafı o səviyyədədir ki, bu cür əsassız iddialarla ölkəmizə təzyiq etmək mümkün deyil. Ə.Hüseynlinin sözlərinə görə, indi Azərbaycan üçün beynəlxalq qurumların nə düşündüyü yox, bizim onlar haqqında düşündüklərimiz vacibdir.\n«Heç kimdə şübhə yoxdur ki, ilk Avropa Oyunları yüksək səviyyədə keçiriləcək. Çünki Azərbaycanın birinci xanımı, Heydər Əliyev Fondunun prezidenti Mehriban Əliyevanın rəhbərliyi ilə təşkilati işlər ən yüksək səviyyədə icra olunur. Avropa Olimpiya Oyunları ilə əlaqəli olan Avropa nümayəndələri də dəfələrlə təşkilati işlərin yüksək səviyyədə həyata keçirildiyini vurğulayıblar. Yəni demək isətyirəm ki, Avropa Oyunlarının uğurla keçiriləcəyi artıq həm dünya, həm də Avropa ictimaiyyətinə məlumdur. Əlbəttə ki, bu fakt Azərbaycanın beynəlxalq imicinə də çox müsbət təsir göstərəcək. Məhz buna görə də, adı çəkilən qüvvələr əks kampaniyaya başlayıblar. Amma həm Azərbaycan, həm də dünya ictimaiyyəti bilməlidir ki, bu sahədə deyilən şaiyələrin heç bir əsası yoxdur»- deyə, komitə sədri vurğulayıb.\nƏ.Hüseynli ilk Avropa Oyunlarının xərclərinin Azərbaycan tərəfindən ödənilməsi ilə bağlı müəyyən dairələrin apardığı kampaniyaya da münasibət bildirib. O qeyd edib ki, bəzi qüvvələr bu məsələdən sui-istifadə edərək «ajiotaj» yaratmaq istəyir. Millət vəkilinin fikrincə, bu cəhdlərin heç bir əsası yoxdur: «Ümumiyyətlə, Azərbaycan dövləti, xalqımız qonaqpərvərdir. Belə bir öhdəlik olmasaydı belə, Azərbaycan dövləti də, xalqı da bu tədbirin keçirilməsinə hazır idi. Qonağı öz adına layiq formada qarşılayıb yola salmaq, bizim xalqımızın uzun əsrlərdən gələn ənənəsidir. Bu məsələ ilə bağlı bir müddətdir ki, sosial şəbəkələrdə başlayan kampaniya da məhz yuxarıda adını çəkdiyimiz həmin dairələrin ortaya atdığı qondarma «ideya»dır. Bu dairələr həm Avropa Oyunlarının keçirilməsi ilə bağlı olan maddi xərclər məsələsini, həm də ölkəmizdə guya insan hüquqları sahəsində problemlərin olması kimi formal, əsassız bəhanələr gətirməklə Azərbaycanda ilk Avropa Oyunlarının keçirilməsinə kölgə salmaq istəyirlər. Amma heç şübhə yoxdur ki, 2012-ci ildə «Eurovision» mahnı müsabiqəsinə yüksək ev sahibliyi edən Azərbaycan, ilk Avropa Oyunlarına da eyni səviyyədə ev sahibliyi edəcək».\nƏ.Hüseynli ilk Avropa Oyunlarında idmançılarımızın böyük uğurlar qazanacağına da əminliyini ifadə edib. «Azərbaycan idmançıları uzun illərdir ki, beynəlxalq yarışlarda ölkəmizi şərəflə təmsil edirlər. Avropa Oyunları da bir fürsətdir ki, öz evimizdə Azərbaycanın dövlət himnini səsləndirməklə bir daha bütün dünyaya sübut edək ki, Azərbaycan həm güclülər ölkəsidir, həm də inkişaf etmiş, azad və demokratik dövlətdir»- deyə, komitə sədri vurğulayıb.


Xeberler.az bildirir ki, Azərbaycan Respublikasının Prezidenti cənab İlham Əliyevin rəhbərliyi ilə aparılan genişmiqyaslı islahatlardan danışan Komitə sədri Kərəm Həsənov qeyd edib ki, həyata keçirilən uğurlu islahatlar nəticəsində idarəetmə müasir dövrün tələblərinə uyğunlaşdırılır, xidmətlərin elektron müstəvidə vətəndaşlara çatdırılması prosesi sürətləndirilir, o cümlədən elmi-texniki tərəqqinin nailiyyətlərinin tətbiqi genişləndirilir, qanunvericilik bazası təkmilləşdirilir. Ölkə rəhbərinin müəyyən etdiyi iqtisadi strategiya və tapşırıqlara uyğun olaraq 2019-ci ilin ilk 3 ayında Əmlak Məsələləri Dövlət Komitəsi də əmlak idarəçiliyi sahəsində görülən işlər və yeni layihələrlə ölkədə aparılan islahatlara öz töhfəsini vermişdir. Bu sahədə ən mühüm hadisələrdən biri 2019-cu ilin ilk günlərində ölkə başçısı cənab İlham Əliyevin iştirakı ilə Əmlak Xidmətləri Məkanının açılışının olmasıdır. Elektron idarəetmə sisteminin tətbiq edildiyi Məkanda xidmətlər daha dəqiq, proseduralar daha sürətlə yerinə yetirilir. Vətəndaşların müraciət imkanları daha da yaxşılaşıb, şəffaflıq, eləcə də vaxta qənaət prinsipi təmin edilib. Qısa müddət keçməsinə baxmayaraq Məkana 50 minə yaxın vətəndaş müraciəti daxil olub.\nEyni zamanda, dövlət rəhbərinin imzaladığı “Bəzi çoxmənzilli binaların istismarına icazə verilməsinin sadələşdirilməsi haqqında” Fərmanı da vətəndaş məmnunluğuna, sadə formada mülkiyyətin qeydiyyata alınması, ölkədə leqal əmlakların sayının artması istiqamətində bir yenilik oldu. Hazırda fərmanın icrası ilə bağlı işlər aparılır. Bu dövrdə əmlak idarəçiliyi sahəsində atılan ən böyük islahat xarakterli addımlardan biri də ölkə başçısının 2019-cu il martın 5-də imzaladığı “Özəlləşdiriləcək dövlət əmlakının (müəssisələrinin) 2019-cu il 1 mart tarixinə mövcud olan əmlak və torpaq vergiləri üzrə borclarının tənzimlənməsi haqqında” qanundur. Qanun özəlləşdiriləcək dövlət müəssisələrinin sağlamlaşdırılması və onların borclarının tənzimlənməsi məqsədi daşıyır. Bu qanun nəticəsində 140-dan çox özəlləşdiriləcək dövlət əmlakının (müəssisələrinin) 2019-cu il 1 mart tarixinə mövcud olan əmlak və torpaq vergiləri üzrə borcları silinəcək. Bu da təqribi hesablamalara görə 12 milyon manatdan artıq vəsait edir.\nDövlət əmlakının özəlləşdirilməsinin tam olaraq elektronlaşması istiqamətində işlər daha da genişləndirilir. Cari ilin ilk üç ayında dövlət əmlakının özəlləşdirilməsi ilə bağlı Bakı şəhəri və respublikanın digər şəhər və rayonları üzrə ümumilikdə 42 hərrac keçirilib. Bu dövrdə 260-a yaxın dövlət əmlakı, o cümlədən torpaq sahələri və nəqliyyat vasitələri özəlləşdirilib. Hesabat dövründə 4 müəssisənin səhmlərinin satışı üzrə investisiya müsabiqəsi elan olunub, 35 milyon manat investisiya qoyuluşu, eləcə də azı 600 yeni iş yerinin yaradılmasına dair tələblər irəli sürülmüşdür. Dövlət əmlakının özəlləşmə prosesinin sürətləndirilməsinə və şəffaflığın təmin edilməsinə xidmət edən “Özəlləşdirmə portalı”-na 3 ay ərzində 200 mindən çox baxış olub.\nÜmumilikdə fəaliyyətə başladığı dövrdən portala baxış sayı 2,3 milyonu ötmüşdür. Xarici və yerli investorların özəlləşdirmə prosesi barədə məlumatlandırılması, eləcə də onların prosesdə daha fəal iştirakının təmin olunması məqsədilə görüşlər keçirilir, onlara özəlləşdirmə portfelinə daxil olan müəssisələr haqqında informasiya verilir. Azərbaycan Respublikası Prezidentinin müvafiq Fərmanı ilə Torpaqların Elektron Kadastr Uçotu Sisteminin yaradılması işi uğurla icra olunur. Hesabat dövründə 5 rayonda torpaqların elektron kadastr uçotuna alınması işləri yekunlaşıb. Ümumilikdə isə 35 rayonda uçot işləri başa çatıb. Bu rayonlardan 26-da layihənin nəticələrinin təqdimatı keçirilib, 14 rayonunun məlumatları sistemə tam miqrasiya edilib.\nTorpaq idarəçiliyində effektiv dövlət nəzarətinin həyata keçirilməsi üçün Peyk Nəzarət Sistemi qurulur. Bu sistem vasitəsi ilə əldə ediləcək peyk məlumatları torpaqların təyinatından kənar və ya qeyri-səmərəli istifadə hallarını vaxtında aşkar edib, müvafiq tədbirlər görməyə imkan verəcəkdir. Hesabat dövründə İnzibati Xətalar Məcəlləsinin tələblərinə əsasən 504 hal üzrə inzibati protokollar tərtib edilib. Daşınmaz əmlakın qeydiyyatının sadələşdirilməsi, xidmətlərdə sosial və innovativ amillərin gücləndirilməsi, rahatlıq və vətəndaş məmnunluğunun yüksəldilməsi istiqamətində tədbirlər davam etdirilir. Çıxarışların 1 iş günü müddətində verilməsi vətəndaşların əmlaklarını qeydiyyata almaq marağını artırır. 2019-ci ilin ilk rübündə ölkə üzrə 51 minə yaxın daşınmaz əmlak obyekti üzərində mülkiyyət hüquqları qeydiyyata alınıb. Vətəndaşlara ünvanında qeydiyyat xidmətləri göstərən “Kütləvi çıxarış” və “Əmlakını qeydiyyata al və mülkiyyətinə sahib ol” kampaniyaları əhatə dairəsini genişləndirməkdədir. Qeydiyyat sahəsində xidmət keyfiyyətinin daha da yaxşılaşdırılması üçün “əks zəng” xidməti və sosial sorğu həyata keçirilir.\nCari il ərzində də vətəndaş müraciətlərinə həssaslıqla yanaşılıb. 193 saylı Vahid Çağrı Mərkəzinin funksionallığı artırılıb, qeydiyyat və kadastrla bağlı müraciətlərin qəbulu xətləri yaradılıb. Komitənin sosial şəbəkələri və internet resursları vasitəsilə onlayn olaraq vətəndaşlar tərəfindən 6 minə yaxın müraciət daxil olub və cavablandırılıb. Müasir kadr potensialına əsaslanan çevik idarəetmənin qurulması istiqamətində də bir sıra tədbirlər təşkil edilib, regionlarda görüşlər keçirilib, könüllülərlə birgə iş prinsipi formalaşdırılıb.\nƏmlak Məsələləri Dövlət Komitəsində 2018-ci ilin yekunlarına həsr edilmiş müşavirə keçirildi


ali-shamil - Alimcan İbrahimov\nTatar xalqının oğlu, keşməkeşli bir ömür sürmüş, yazıçı, pedaqoq, alim və gizli təşkilat qurucularından Alimcan İbrahimovun ömür yolu və yaradıcılığı...\nGöndərmə 28.05.2013 12:17:36 UTC\nGüncəlləmə 28.05.2013 12:17:36 UTC\nAzərbaycanla sıx bağlı olan Alimcan İbrahimovun adı və atasının adı tatar, başqırd, noqay, qazax və b. qıbçaq qrupu dillərin qaynaqlarında orfoepiyalarına uyğun şəkildə, yəni bəzi səslilərin önünə [q] səsi artırmaqla yazılır. Ona görə də istər qıbçaq qrupu dillərdə, istərsə rus və bəzi Avropa dillərində adı Qalimcan, atasının adı Qirfan kimi yazılır.\nQalimcan 1887-ci il martın 12-də keçmiş Kazan quberniyası Sterlitamak qəzasının Sultanmurat kəndində tatar ailəsində doğulub. İndi həmin kənd Başqırdıstan Respublikasnın Aurqazi rayonuna daxildir. Atası İrfan-Qirfan kənd məscidinin imamı olduğundan məscid nəzdində kurs açaraq soydaşlarının uşaqlarına ibtidai təhsil verirmiş. Atası oğlunu gələcəyin din alimi görmək istədiyi üçün ona Alimcan adı vermiş və ilk təhsili ilə də özü məşğul olmuşdur.\nSonra isə oğlunu rus dilini öyrənməsi, rus mədəniyyəti, rus dövlətinin qanunları ilə tanış olması üçün kənddəki rus-tatar məktəbinə qoymuşdur. Qalimcan rus-tatar məktəbini də uğurla başa vurub. Atası İrfan hər iki oğlunu Qalimcanı və Şakirziyayı 1899-cu ildə Ufadakı o dövrdə üsuli-cədid, yəni yeni üsul adı ilə məşhur olan məktəblərdən Hüseyniyə mədrəsəsinə göndərir. Lakin Qalimcan arıq və xəstəhal olduğuna görə onu Hüseyniyə mədrəsəsinə qəbul etmirlər. O, məcbur qalıb Vəli Molla mədrəsəsində oxumalı olur.\nBədəncə arıq və xəstəhal görünməsinə baxmayaraq, daxilən üsyankar bir ruha sahib olduğundan Qalimcan Vəli Molla mədrəsəsini başa vura bilmir. 1905-ci ildə Rusiyanı bürüyən qarışıqlıq, hakimiyyətə qarşı etirazlar, mitinq və toplantılar Ufadan da yan keçmir. Üsyankar təbiətli Qalimcan Ufada fəaliyyət göstərən “Əl islah” adlı hərəkata qoşulur. Oxuduğu təhsil ocağında gəncləri mitinqlərə, hakimiyyətə qarşı mübarizəyə səsələyir. Onun belə açıq çağrışları müəllimlərinin etirazına səbəb olur. Fikir ayrılığı və təzyiqlər onun mədrəsədən uzaqlaşmasına səbəb olur.\nQalimcan mədrəsədən çıxsa da, oxumaqdan, biliyini artırmaqdan əl götürmək fikrində olmur. 1906-cı ildə Qaliyə mədrəsəsinə daxil olur. Şeirlər yazan, dünya düzənini dəyişəcəyinə içində bir güclü inamı olan Qalimcan orada bir il oxuduqdan sonra Quzey Qafqaza gələrək noqay uşaqlarına dərs deməyə, onlara elm öyrətməyə çalışır. Burada yeni kitablar, qəzet-jurnallar tapıb oxuya bilmədiyindən boş vaxtlarını bədii yaradıcılığa həsr edir. İlk hekayəsi olan avtobioqrafik “Şagird Zəkinin mədrəsədən qovulması” hekayəsini də yazır və onu 1907-ci ildə Fatih Əmirxanla Abdulla Tukayın rəhbərlik etdiyi “Əl-İslah” qəzetində çap etdirir.\nO, yaradıcılıqla məşğul olduqda açıq-aşkar həyat təcrübəsinin, müşahidəsinin yetərsizliyini hiss edir. Ona görə də gəzib-dolanmağa, həyatın bərkini-boşunu görməyə çalışır. Qazaxların, başqırdların, noqayların yaşadıqları aulları, qışlaqları gəzir, soydaşlarının çətin yaşayışı ilə yaxından tanış olur. Bu bilik və bacarıqla xalqına ciddi bir köməyi dəyməyəcəyini başa düşüb 1909-cu ilin sonlarında ali təhsil almağa yollanır. O dövrün mədəni mərkəzlərindən olan Kazan şəhərinə gəlir. Lakin universitetə daxi ola bilmir.\n1910-12-ci illərdə Kazanda yaşayan Qalimcan müəllimlik etməklə bərabər “Yaz başı”, “Dənizdə”, “Sevmə səadəti”, “Yüz il əvvəl”, “Odu sönən cəhənnəm”, “Oğru molla”, “Gənc ürəklər” və b. hekayələrini yazmaqla tatar nəsrinin inkişafına təkan vermiş olur. 1912-ci ildə Kiyevə gələrək universitetin azad dinləyicisi olur. Bir ilə yaxın unversitetdə oxumaqla yanaşı, müsəlman tələbələrin gizli təşkilatının qurucularından birinə çevrilir. 1913-cü il aprelin 16-da onunla birlikdə 16 tələbəni jandarm həbs edir.\nİstintaq və cəzadan sonra 1914-cü ildə yenidən Kazana dönərək Qaliya mədrəsəsində dərs deyən Qalimcan elmi axtarışlara maraq göstərir. “Anq” jurnalına məsul katiblik edir, 1911-ci ildə Kazanda “Tatarcanın sintaksisi”, “Tatarcannın morfologiyası”, 1913-cü ildə Orenburqda “Tatar şairləri” kitabının birinci cildini çap etdirir. “Tatar ədəbiyyatı və halkiyatı”, yəni tatar ədəbiyyatı və folkloru və b. əsərləri müəllifinin sosial ədəalətin çılğın tərəfdarı olduğunu görən sosialistlər onu öz tərəflərinə çəkirlər. O, eserlərin ən fəal təbliğatçısına çevrilir.\nBədii yaradıcılıqda isə romantizmə meyillənən Qalimcan İbrahimov 1913-cü ildə “Çobanlar”, 1914-cü ildə “Təbiət balaları”, “Mərhumun dəftərindən” və “Bizim günlər” əsərlərini tamamlayır.\nÇar II Nikolayın hakimiyyətdən uzaqlaşdırılması Qalimcan İbrahimovda böyük ruh yüksəkliyi doğurur. O, var gücünü siyasi fəaliyyətə həsr etdiyindən elmi və bədii yaradıcılığa daha vaxtı qalmır. Hətta mədrəsədəki işini də buraxıb Ufa müsəlmanları arasında xalqçılığı yayan komitənin işlərilə məşğul olmaqla yanaşı, Fatih Seyfi ilə birlikdə Kazanda “İrek” qəzetini də nəşr etməyə başlayır. Sonra bu qəzetin adını dəyişərək “Beznen yol” qoyurlar.\n1917-ci ilin oktyabrında bolşeviklərin silah gücünə hakimiyyəti ələ alması Qalimcan İbrahimovun vəziyyətini xeyli ağırlaşdırır. Bolşeviklərin milli kadrlara böyük ehtiyacı olduğundan Qalimcanın eser partiyasının üzvü olmasına baxmayaraq Stalin onu Moskvaya çağırtdıraraq rəhbərlik etdiyi nazirlikdə, Xalq Millətlər Komissarlığında idarə rəisi Mollanur Vahabovun müavini təyin edir.\nQalimcan İbrahimov hökumət işində çalışmaqla yanaşı, “Çolpan” qəzetinə də redaktorluq edir. 1918-ci ilin fevralında bolşeviklər silahdaşları olan eserləri fikir ayrılığına görə çevrilişə cəhddə suçlayıb cəzalandırırlar. Qalimcan bu həbslərdən və cəzalandırmadan qurtarsa da, daim üzərində bir nəzarət olduğunu hiss edir. 1920-24-cü illərdə Moskvada Rusiya Kommunist (bolşeviklər) Partiyası Mərkəzi Komitəsi nəzdindəki Şərq xalqlarının mərkəzi bürosunun nəşriyyatında çalışır. Vəzifəsi yüksək olsa da, aldığı maaş onun normal qidalanmasını, lazımi şəraiti olan mənzildə yaşamasını təmin etmir. Bu də gənc ədibin və siyasi xadimin səhhətinə pis təsir edir.\nYenidən Kazana dönən Qalimcan İbrahimov burada Kommunist Universitetində dərs deyir, Təhsil Nazirliyinin nəzdindəki elmi mərkəzdə işləyir. Keçmiş inqilabçı yoldaşları da ona daha əvvəlki münasibəti bəsləmirlər. Qalimcan da böyük ümidlər bəslədiyi inqilabın istədiyi yolla getmədiyini görür. Ona elə gəlir ki, cəmiyyətdəki nöqsanlar sosialist ideyasında deyil, bu ideyanı həyata keçirməyə rəhbərlik edənlərin fəaliyyətindən doğur. Kazanda yaşadığı illərdə V.İ.Leninin əsərlərini ana dilinə tərcüməsilə məşğul olur, eləcə də “Beznen yol”, “Meqarif” jurnallarına redaktorluq edir.\nİdarəetmədən uzaqlaşdırılmış Qalimcan İbrahimov yenidən elmi, pedaqoji və bədii yaradıcılığa vaxt ayıra bilir. 1924-cü ilin fevralında Moskvada çağırılan Tatar-Başqırd Müəllimlərinin Qurultayında iştirak edir. 1918-ci ildə çap etdirdiyi “Ana dilinin tədris metodikası” əsərlərinin təkmilləşdirilmiş variantının tezisləri qurultay iştirakçıları arasında böyük müzakirəyə səbəb olur.\nQalimcan İbrahimov 1922-27-ci illərdə rus dilində “Tatar tələbə hərəkatının tarıxı”, “Tatarca yeni yazı dilinin ilk addımları”, “Proletar diktaturasında milli mədəniyyətin aqibəti haqqında” əsərlərini yazır.\nÜmumiyyətlə, Qalimcan İbrahimovun toplantılardakı çıxışları az-az hallarda mübahisə və müzakirəsiz keçirdi. 1926-cı ilin fevral-martında Bakıda keçirilən I Türkoloji Qurultaydakı çıxışı da belə olmuşdur. Hökumət Sovetlərin əsarətində olan türk xalqlarının əlifbasını dəyişərək latına keçməyə, bununla da onları keçmişlərindən uzaqlaşdırmağa və Doğudakı din və dil qardaşlarından ayırmağa ciddi hazırlıq apardığı bir zamanda Qalimcan İbrahimov və onunla Tatarıstandan gələnlərin latın əlifbasına keçməsinin əleyhinə çıxdılar. Onlar keçmişdən, tarixi qaynaqlardan tam qopmamaq üçün ərəb qrafikalı əlifbada islahatlar aparmağı təkilf edirdilər.\n1925-27-ci illərdə Tatarıstan MSSR Təhsil Nazirliyində işləyən Qalimcan İbrahimov uğrunda canından keçməyə hazır olduğu sosialist inqilabının hakimiyyətə gətirdiyi insanların xalqını hansı fəlakətə sürüklədiyini görür. 1927-ci ildə mərkəz hakimiyyətin ruslaşdırma siyasətini tənqid edən “Tatar mədəniyyəti hansı yolla gedəcək?” məqaləsini çap etdirir. Tatarıstan Kommunist (bolşeviklər) Partiyasının həmin il iyunun 14-də keçirilən toplantısını kəskin tənqid edir. Beləcə keçmiş silahdaşları ilə yollarının ayrıldığını ortaya qoymuş olur. Keçmiş silahdaşları da onu durdura bilmədiklərini görüb müxtəlif cəza tədbirlərinə əl atırlar.\nSovetlərin işinə yaradığına görə “Tatar qadınının taleyi” əsəri təbliğ olunsa da, dövrü mətbuatda Qalimcan İbrahimov pantürkistlikdə, panislamizmdə, əksinqilabçılqda təqsirləndirilir. Maddi vəziyyəti pisləşsə də, xəstəliyi şiddətləndiyinə görə tez-tez Kırıma müalicəyə getməli olur. 1937-ci ildə onu Yaltada həbs edərək Kazana gətirirlər. Uzun və işgəncəli istintaqa dözə bilməyən, ictimai-siyasi xadim, pedaqoq, yazıçı-jurnalist 1938-ci il yanvarın 21-də həbsxana kamerasında keçinir.\nAzərbaycanla sıx bağlı olan, sağlığında əsərləri Azərbaycan mətbuatında tez-tez çap olunan Qalimcan İbrahimov sonradan unutdurulmağa çalışılır. 1956-cı ildə şəxsiyyətəpərəstliyin tənqidindən sonra Tatarıstanda Qalimcan İbrahimov adının əbədiləşdirilməsi, bəzi əsərlərinin çapı üçün bir sıra işlər görülür. SSRİ EA Kazan şöbəsinin Dil, Ədəbiyyat və Tarix İnstitutuna onun adı verilir, heykəl və büstləri qoyulur. Təəssüf ki, türk respublikaları Qalimcan İbrahimovu tamamilə unudur.


Süd məhsulları autizmli uşaqlarda anomaliyaları intensivləşdirir – Bagcam.az\nSüd və süd məhsulları gündəlik qida normamızın önəmli hissəsini təşkil edir. Bu məhsullar protein, kalsium, B2 və B12 vitaminləri də daxil olmaqla bir çox qida maddəsinin mənbəyi hesab olunur. Süd məhsullarının tərkibindəki kalsium, sümüklərin və dişlərin sağlam inkişafında, eləcə də hüceyrələrin normal fəaliyyətində xüsusi rol oynayır. Həmin qidaların tərkibindəki keyfiyyətli protein isə uşaqlarda böyümə, böyüklərdə toxuma bərpası və hər yaş qrupunda orqanizmin fəaliyyətinə müsbət istiqamətdə təsir göstərir. Lakin autizm xəstəliyi olan uşaqlarda bu, heç də belə deyil.\nBagcam.az Medicina.az-a istinadən xəbər verir ki, bu barədə Azərbaycan Respublikasının Qida Təhlükəsizliyi Agentliyinin informasiya təminatı və innovativ həllər şöbəsindən məlumat verilib.\nƏvvəlkiMəktəb ödənişi olaraq plastik tullantı tələb edən məktəb\nNövbəti Uşaqların İnternetdən asılı olduğunu göstərən hallar


Çin İstehsal və Fabrik üçün Karmel Dağı xanımının həyat boyu mərmər heykəli | İdeal sənətlər\nHəyat boyu mərmər Karmel dağının xanımı satılır\nModel nömrəsi: FMQ-225\nÖlçü: H: 170 sm və ya xüsusi\nBakirə Məryəmə inam və fədakarlıq ruhlandıran hər bir kilsə üçün Karmel dağındakı Məryəm Məryəmin həyat boyu heykəli mükəmməl mənəvi sənətdir. Heykəlimiz təbii mərmərdən hazırlanıb. Və məhsul daxili və açıq istifadəyə uyğundur.\nKarmelin fərmanı qətiliklə inanılmazdır, lakin Santa Teresanın fikirlərinə görə, qızının artıq həvari olmayacağını və qızının kilsələrə və keşişlərə kömək edə biləcəyini və Tanrı krallığını genişləndirəcəyini ümid edir. , Bütün kainatın dua coşğusunu qəbul etməyə can atırlar.\nMərmər heykəlimiz əllə oyulmuşdur və San Carmel Dağı Xanımımızın Kilsəsi, sol əlində gözəl bir tac və gözəl bir paltar geyən sevimli bir uşaq tutur. Gələcəyə baxan çılpaq ayaqlar, üzündə təbəssüm və gözəl bir burun ilə hər detala mükəmməl yanaşan Bakirin əzəmətli, mehriban, xoşbəxt və təmkinli davranışını göstərir. Boş xalat bütün bədəni başdan əhatə edir və tac naxışı, xalatdakı toxuma və ya heykəlin qalan hissəsi olsun, təbii və qəşəng olur.\nVirgin Saint Carmel heykəli təbii ağ mərmərdən hazırlanır. Bu, yüksək keyfiyyətli dini mərmər heykəldir, çox möhkəm, daxili və xarici istifadəyə uyğundur və sərt hava şəraitində istifadə edilə bilər. Bütün mərmər heykəllərimiz peşəkar mərmər sənətkarları tərəfindən tamamilə əl işidir və dini heykəllər istehsalında uzun bir tarixə malikdir.\nProfessional mərmər oymacımız tərəfindən əllə oyulmuşdur. Bütün detallar mükəmməl şəkildə işlənir. Dini heykəllərimizlə maraqlanırsınızsa, ətraflı məhsul məlumatları üçün bizimlə əlaqə qurmaqdan çəkinməyin. Əlbəttə, burada digər heykəltəraşlıq dizaynlarına da baxa bilərsiniz.\nƏvvəlki: Satış üçün əl ağ oyma mərmər büstü\nNövbəti: Teyepac Təpəsi heykəli üzərində xüsusi hazırlanmış mərmər St Michael satılır\nFabrika çıxışı gözəl ağ mərmər Virgin Ma ...\nXüsusi İstehsal edilən Ailənin dini heykəlləri satılır\nMüqəddəs Qəlbin gözəl mərmər heykəli ...\nAçıq mərmər dindar Lourdes st ...\nMüqəddəs Francis Gard'ın Yaşam Boyu Dini Heykəlləri ...\nFabrik çıxışı mərmər pieta heykəli satılır


Həcc ziyarətinin qiyməti niyə bahalaşdı…\n13 Fev. 2018 01:24\nPərviz Heydərov: “Həcc ziyarətinin adambaşına düşən məbləğinin hansı meyarla hesablandığı bəlli deyil”\nCəmşid Əliyev: “İnsanların ziyarətini rahat həyata keçirməsinə, otellərin daha yaxın yerlərdə olmasına görə qiymətlər dəyişə bilər”\nFevralın 12-dən etibarən Azərbaycanda builki Həcc ziyarəti ilə bağlı sənədlərin qəbuluna start verilib. Həcc ziyarətində iştirak etmək istəyən zəvvarlar Qafqaz Müsəlmanları İdarəsinə tələb olunan xüsusi sənədləri təqdim etməlidirlər.\nEyni zamanda, builki Həcc ziyarətinin qiyməti də məlum olub. Bu il ötənilki kimi iki variantda deyil, bir variantda Həcc ziyarəti üçün qiymət müəyyənləşib. Həcc ziyarətinin qiyməti 4150 dollardır – hazırkı məzənnə ilə 7042 manat təşkil edir.\nQafqaz Müsəlmanları İdarəsinin yaydığı məlumatda qeyd olunur ki, Həcc qiymətlərini müəyyənləşdirmək üçün QMİ nümayəndələri bir müddət əvvəl Səudiyyə Ərəbistanına səfər etmişdilər. Səfər zamanı Azərbaycandan Həcc ziyarətinə gedəcək zəvvarların qalacağı otellərin qiymətləri də danışılıb.\nÖtən ildən etibarən QMİ Həcc ziyarəti üçün vahid qiymət siyasəti aparır, müxtəlif qiymət paketləri artıq təqdim edilmir.\nXatırladaq ki, ötən il Həcc ziyarətinin qiyməti 3850 ABŞ dolları idi. Həcc qiymətlərində ortalama 500 manat artım var.\nÖtən ildən fərqli olaraq bu il Həcc ziyarətinin qiymətinin yüksəlməsi nə ilə bağlıdır? Bu sualla İqtisadiyyat Nazirliyi İqtisadi İslahatlar Elmi-Tədqiqat İnstitutunun aparıcı elmi işçisi Pərviz Heydərova müraciət etdik.\nP.Heydərov “Bakı-Xəbər”ə açıqlamasında qeyd etdi ki, Həcc ziyarətinin adambaşına düşən məbləğinin hansı meyarla hesablandığı bəlli deyil: “Təyyarə xərcləri, ziyarətçilərin aparılıb-gətirilməsindən əlavə xərclərin olması ictimaiyyətə açıqlanmalıdır. Qiymətin hansı meyarlara əsasən hesablandığı izah olunmalıdır”.\nİlahiyyatçı Cəmşid Əliyevin sözlərinə görə, insanların ziyarətini rahat həyata keçirməsinə, otellərin daha yaxın yerlərdə olmasına görə qiymətlər dəyişə bilər: “Bəzi hallarda zəvvarlar daha ucuz olması üçün uzaq otel seçirlər. Ona görə Allahın evinə piyada gedib-gəlməli olurlar, tıxaclara düşürlər, ibadət yerlərinə vaxtında çata bilmirlər. Bu nöqteyi-nəzərdən qiymətlər fərqli ola bilər. Əvvəllər Məkkə və Mədinə arasında zəvvarların avtobusla hərəkəti nəzərdə tutulurdu. İndi isə bu çox zaman təyyarə ilə təşkil edilir. İnsanlar saatlarla avtobusla yol getməkdənsə, 3-4 saat təyyarə ilə səyahət etməyi üstün tuturlar. Bu zaman da qiymətlər dəyişə bilər. Ümumiyyətlə, zəvvarların təhlükəsizliyinə, rahatlığına hesablanıbsa, Həcc ziyarəti qiymətlərinin qalxması normaldır”.


Aydın Yol / Real hadisələr əsasında yazılmış 10 məşhur əsər\nReal hadisələr əsasında yazılmış 10 məşhur əsər\nBölmə: Art 11.02.2019\nCəmiyyətdə böyük rezonans doğuran bəzi cinayət hadisələri sonralar bir çox yazıçıların yaradıcılığında öz əksini tapır. Bütün dövrlərdə kriminal hadisələr əsasında yazılmış detektiv əsərlər oxucular arasında populyarlıq qazanıb. Aşağıda real cinayət hadisələrinə əsaslanan 10 məşhur əsərin siyahısını təqdim edirik.\n1. Frensis Skott Fitsceraldın “Böyük Getsbi” romanı\nFitsceraldın bu romanı Şimali Dakotada fermer ailəsindən olan Ceyrns, yaxud Cinimi Qets (Cey Getsbi) adlı oğlanın həyatından bəhs edir. Gözünü açandan məhrumiyyətlər içində böyümüş yoxsul Cey yetkinlik yaşına çatdıqdan sonra kasıblığın daşını ata bilir və az sonra Nyu-Yorkda – Long-Aylenddə ən varlı insanlardan birinə çevrilir. Cey çoxlu pulu olan mahir fırıldaqçıdır. Qara bazarda Getsbinin əsas partnyoru özü kimi qanunsuz yollarla pul qazanan Meyer Volfsxaymdır. Meyer Volfsxaym obrazı da real həyatdan götürülüb. Meyer Volfsxaym varlı qumarbaz, kazinosu, eləcə də bahalı cıdır atları olan Arnold Rotşteynin prototipidir. Rotşteyn Manhettendə məşhur “Park Central” hotelində qumar masası arxasında öldürülüb. Mahiyyətinə görə, “Böyük Getsbi” romanı bədnam “Amerika arzusu” haqqında ibrətamiz hekayətdir. Məhz Rotşteynin həyatını təsvir etmək məqsədi daşıyan əsər, onun cinayətkar fəaliyyətinin çiçəklənən dövründə – qısa müddətdə varlandığı 1920-ci illərdə qələmə alınıb.\n2. Teodor Drayzerin “Amerika faciəsi” romanı\n“Böyük Getsbi” əsərində olduğu kimi, Amerika naturalizminin əsas tərəfdarlarından olan Teodor Drayzerin “Amerika faciəsi” romanında da real cinayət hadisəsindən bəhs edilir. Hər iki əsər 1925-ci ildə nəşr olunub. Drayzerin əsas qəhrəmanı Klayd Qriffits qatı yevangelist valideynlərin yeganə oğludur. Böyük şəhərin cazibəsinə düşən Qriffits get-gedə alkoqollu içkilərə qurşanır, pozğun həyat tərzi sürməyə başlayır. Roberta Olden adlı qadına vurulması isə onun həyatını tamam məhv edir. Bir müddət Roberta ilə yaxın münasibətdə olan Klayd əvvəlcə həyatından çox məmnun görünür.\nLakin Roberta ondan uşağa qalır. Məhz həmin dövrdə Klaydın gözü daha yüksək təbəqəyə mənsub bir qıza düşmüşdü.\nRobertadan və dünyaya gələcək uşaqdan yaxa qurtarmaq üçün Klayd, Robertanı öldürmək qərarına gəlir. Lakin cinayətin üstü açılır, Klayd həbs olunur, məhkəmə qurulur və o, edam edilir.\nDrayzer bu iddialı romanı yazmazdan əvvəl varlı bir fabrikantın qardaşı oğlu, 1906-cı ildə məşuqəsini və onun dördaylıq körpəsini qətlə yetirmiş Çester Jilyett haqqında məlumat toplayıb. Əsərin qəhrəmanı ilə Jilyettin həyatının oxşar cəhətləri belə deməyə əsas verir ki, Drayzer məhz 22 yaşlı Jilyettin həyat tarixçəsini qələmə alıb.\n3. Reymond Çandlerin “Hündür pəncərə” romanı\nReymond Çandlerin 1942-ci ildə qələmə aldığı roman detektiv Filip Marlou, eləcə də hakimiyyət və pul hərisliyi haqqında yazılmış ən məşhur əsərlərdəndir. İtmiş nadir pul sikkəsini tapmaq üçün adam tutan Marlounun başı ailə dramına qarışır. Əvvəlcə gənc müğənni qız Linda Konkvest itir, sonra isə onun qətli ilə bağlı təhqiqat aparılır. Roman, əslində, Neda Doeninin başına gələn hadisələrdən qaynaqlanır. Neda Doeni Kaliforniyanın ən zəngin neft sahibkarlarından biri olub.\n4. Edqar Allan Ponun “Günahkar ürək” hekayəsi\nEqar Ponun ən qorxulu əsərlərindən olan “Günahkar ürək” hekayəsi naməlum şəxsin onunla eyni evdə yaşadığı qocanı qətlə yetirməsindən bəhs edir. Onun qətl törətməsinə səbəb qocanın göz qarasına ağ ləkə düşməsi olur. Məhz bu “pis göz” onu özündən çıxarır. Qocanı öldürdükdən sonra o, meyiti hissələrə bölüb evin döşəməsinin altında gizlədir. Lakin tədricən o, dəli olur və tez-tez “döşəmənin altında qocanın ürək döyüntülərini eşidir”... Bu səsdən tamamilə ağlını itirən qatil axırda özünü polisə təslim edir.\n“Günahkar ürək” əsərinin əsas mahiyyəti odur ki, burada kütləvi ədəbiyyatda olan kriminal psixologiyanın ən erkən və ən qabarıq təsvirləri var. Bəlkə də Edqar Po bu hekayəni 1830-cu ildə Massaçusets ştatının Salem şəhərini silkələyən qətl hadisəsindən təsirlənərək yazıb. Kapitan Cozef Uayt, Salemin ən dəbdəbəli mülklərindən birində yaşayırdı. Ömrünün sonuna qədər bu evi heç kim tanımamışdı. Kapitanın ölümündən sonra istintaq evdə heç nəyə əl vurulmadığını müəyyən etmişdi. Sonradan işin üstü açılmış və məlum olmuşdu ki, kapitan Uaytı onun öz qardaşı nəvələri Uayt Cozef Knapp və Con öldürüblər ki, varidatını ələ keçirsinlər.\n5. Edqar Allan Ponun “Mari Rojenin sirləri” hekayəsi\nEhtimal edilir ki, Edqar Po bütün məşhur qorxulu hekayələrini Şerlok Holmsun prototipi olan Ogüst Düpen haqqındakı detektiv əsərlərini yazdığı üsulla, yəni real kriminal hadisələrdən istifadə etməklə yazıb.\n“Mari Rojenin sirri” hekayəsində 1842-ci ildə Düpen və onun adsız dostu (doktor Vatsonun prototipi) olan gənc parisli qadının açılmayan qətlindən bəhs edilir. Hekayədə yazıçı, Meri Sesiliya Rocersin səs-küylü cinayət işi haqqında öz fikirlərini bölüşür. Qətlə yetirilmiş Meri Sesiliya Rocersin meyiti Nyu-Cersinin Hoboken şəhərindəki Sibilla mağarasında tapılmışdı.\n6. Stiq Larssonun “Əjdaha döyməli qız” romanı\nStiq Larssonun “Millenium” silsiləsindən olan “Əjdaha döyməli qız” romanı əxlaqsız qadınlardan bəhs edir. Roman yazıçının ölümündən sonra, 2005-ci ildə nəşr edildi və bestsellerə çevrildi. O vaxtdan indiyə qədər bütün dünyada milyonlarla nüsxəylə satılır, saysız-hesabsız müəlliflər isə bu əsərin ardını yazmaq fikrindədir. Əvvəllər jurnalist olmuş Larssonun romanı yazmasına 28 yaşlı fahişə və narkotika aludəçisi Katrin da Kostanın ölümü səbəb olmuşdu. O, romanı Katrin da Kostanın ölüm səbəblərinin araşdırılması zamanı yazmışdı. Əvvəlcə ehtimal edilirdi ki, qızı, biri məhkəmə patoloq-anatomu olan iki həkim öldürüb. Lakin sonradan bu ehtimal özünü doğrutlmadı və həkimlər bəraət aldılar. Bununla belə güman olunur ki, romanın personajı Lisbet Salanderin həyat tarixçəsinin əsasında Lisbet adlı qızın zorlanma hadisəsi dayanır.\n7. Fyodor Dostoyevskinin “Cinayət və cəza” romanı\nFyodor Dostoyevskinin 1866-cı ildə yazdığı “Cinayət və cəza” romanı ədəbiyyatda əsl hadisəyə çevrildi. Oxucu, özünü adam öldürməyə “haqqı çatan” insan hesab edən Raskolnikovun yaşantılarına, fikirlərinə, düşüncələrinə biganə qala bilmir. Dostoyevski bu romanı yazanda adam oldürmək onun üçün “su içmək kimi asan” olan fransız şairi və cinayətkarı Lasenerdən “ilhamlanıb”. Lasener öz cinayətlərinə haqq qazandıraraq deyirdi ki, o, cəmiyyətin qurbanıdır və adam öldürməklə sosial ədalətsizliyə qarşı mübarizə aparır.\n8. Deşil Hammetin “Qan biçini” romanı\n1929-cu ildə Deşil Hammetin romanı işıq üzü görəndə detektiv janrında romanları – daha çox şəxsi malikanələrdə baş verən əcaib cinayət hadisələrinin təsvirindən ibarət əsərləri ingilis yazıçıları yazırdı. Bu cinayət hadisələrini tanınmış xüsusi detektivlər araşdırırdı. Hammet isə detektiv janrında olan fantastik hadisələri bütün reallığı və amansızlığı ilə təsvir edirdi.\n“Qan biçini” romanında hadisələr Personvill şəhərində baş verir. Şəhərdə tez-tez cinayət hadisələri baş verdiyindən, bura, daha çox Poyzonvill kimi tanınır. Şəhərə detektiv agentliyinin əməkdaşı gəlir. O, araşdırma zamanı aşkara çıxarır ki, Personvill şəhərini, faktiki olaraq, cinayətkar dəstələr idarə edir. Romanın süjeti 1912-ci ildən 1920-ci ilə qədər Montana ştatında həmkarlar ittifaqının lideri olmuş Frenk Littlin verdiyi işgəncələrdən cana doymuş mədənçilərin real tətilinə əsaslanır.\n9. Devis Qrabbın “Ovçunun gecəsi” romanı\n1953-cü ildə Devis Qrabbın “Ovçunun gecəsi” romanı nəşr olunur, 1955-ci ildə isə eyniadlı film ekranlara çıxır. Romanda cinayətkar Harri Pauellin öldürülməsindən bəhs edilir. O özünü təmiz adam kimi qələmə verərək oğru Ben Harperin arvadı Ville Harperlə tanış olur. Harperin oğurladıqlarını ələ keçirmək üçün Pauell əvvəlcə Villeni, sonra isə onun uşaqlarını qətlə yetirir.\nRomanda təsvir olunan hadisələr ABŞ-dakı Böyük Böhran fonunda baş verir. Harri Pauell obrazının prototipi isə 1930-cu illərdə Qərbi Virciniyada real silsilə qətllər törətmiş Harri Pauersdir.\n10. Entoni Bercessin “Zavod portağalı” romanı\n“Zavod portağalı”, şübhəsiz ki, bu siyahıda ən kədərli kitabdır. Britaniya yazıçısı Entoni Bercessin romanı yeniyetmələr arasında zorakılığın artdığı İngiltərənin iç üzünü açır. Aleks ingilis-rus jarqonları ilə danışan dəstənin başçısıdır. Aleks Lüdviq van Bethovenin musiqisinə və süddə qarışdırılmış narkotiklərə aludə olub. O öz cinayətkar dəstəsilə gecələr “ova” çıxır. Bu zaman yeniyetmələr bir-birinə qənim kəsilir, hətta qətllər törədirlər. Bercess öz romanını İngiltərədə müharibədən sonrakı “teddi-boys” mədəniyyətinə əsaslanaraq yazıb.


Deputat təxribatçıların sifarişçilərini açıqladı - Azadliq Xeber\nDeputat təxribatçıların sifarişçilərini açıqladı\nBakıda və Azərbaycanın bir sıra ərazilərində iyulun 12-də yenidən elektrik enerjisinin verilməsində məhdudiyyətlər olub.\n“Azenerji” ASC-nin məlumatında bunun Ağsu və Yevlaxda baş verən yanğınla əlaqəli olduğu bildirilib: “Saat 15:30 radələrində Mingəçevir şəhərindən 151 km məsafədə yerləşən Ağsu rayonunun Bico kəndi və eyni zamanda Yevlax rayonunun Xanabad kəndindən 20 km məsafədə Hava Elektrik Veriliş xəttlərinin yerləşdiyi ərazilərdə genişmiqyaslı yanğın törədilib. Nəticədə “Azərbaycan” İES və Mingəçevir SES-nə Abşeron Yarımstansiyası ilə birləşdirən yüksəkgərginlikli, 220 kV-luq Qəbələ, 220-KV-luq Ağsu və 330 kV-luq 1-ci Abşeron hava xəttləri yanğına məruz qaldığı üçün, baş verə biləcək ağır qəzanın qarşısını almaq məqsədilə dispetçerlər tərəfindən dövriyədən ayrılıb. Digər 500 kV-luq 2-ci Abşeron Hava xəttində isə yanğının təsiri nəticəsində qısaqapanma baş vermiş və xəttin mühafizəsi tərəfindən dövrədən ayırıblar. Yanğından baş verən qisaqapanmanın aradan qaldırılması üçün xətt dövrədən açılır. Xətt təkrar qoşma avtomatı tərəfindən vurulduqda yanğının davam etməsi nəticəsində xətt yenidən açılır. Son nəticədə xəttin dövrəyə qoşulması mümükünsüz olur. Beləliklə, yanğın nəıticəsində əsas güc ötürücü xəttlərinin dövriyəyə qoşulması mümkün olmur ki, bu da sistemin dayanıqlığının itirilməsi üçün böyük təhlukə yaradır”.\n“Azenerji” ASC-nin prezidenti Etibar Pirverdiyev eyni vaxtda iki kənddə yanğının olmasını dolayısı ilə təxribat adlandırıb: “Elektrik xətlərinin altında yanğının başlaması çoxsaylı suallar doğurur. Nəyə görə birdən-birə iki yerdə? Biz Bakıya və Sumqayıta elektrik enerjisinin ötürülməsini dayandırmağa məcbur olduq. Hazırda yanğının aradan qaldırılması üzrə işlərin başa çatmasını gözləyirik”.\nDeputat Vahid Əhmədov mətbuata açıqlamasında deyib ki, hüquq-mühafizə orqanları son hadisələrlə bağlı ciddi məşğul olmalıdır : “Baş verənlərdə hansısa xarici qüvvələrin əli var və onlar Azərbaycandakı tərəfdaşlarından istifadə edirlər. Bu məqamlar araşdırılmalıdır. Yəqin ki, Dövlət Təhlükəsizlik Xidməti məşğul olacaq”\nVahid Əhmədov indiki vəziyyətdə heç nəyi, təxribatı da istisna etmir: “Ona görə ki, Azərbaycanın son qaz layihəsi bir sıra dövlətlərin xoşuna gəlməyib”.\nO, “söhbətin hansı dövlətlərdən gedir” sualına “özünüz bilirsiniz” deyərək əlavə edib ki, İran da, Rusiya da ola bilər: “Çünki TAP və TANAP layihələrinin həyata keçirilməsinə Rusiya dövləti maraqlı deyil. Avropanın qaz bazarının 60 faizi faktiki bu ölkənin nəzarətindədir. Bundan başqa səbəblər də ola bilər, hər halda hüquq-mühafizə orqnaları araşdırmalıdır”.


Multİkulturalİzm: bəla yoxsa nicat yolu? | SUMQAYITXEBER.COM\nSUMQAYITXEBER.COM > YAZARLAR > Multİkulturalİzm: bəla yoxsa nicat yolu?\nMüəllif: sumqayitxeber.com • Tarix: 29 Oktyabr 2016 • Baxış sayı: 3,461 dəfə • Şərh yoxdur\nDünyada gedən mədəni qloballaşma kontekstindən elə onun əsas təzahürlərindən sayılan multikulturalizmi də dəyərləndirilməsi zərurəti yaranır. Mədəni qloballaşma kimi multikulturalizmə münasibətdə də bu gün çoxlu sayda yanaşmalar, definisiyalar mövcuddur ki, əksər halda onlar məsələyə əks mövqedən yanaşırlar.\nBaşqa mədəniyyətlərə mənsub insan qruplarının, əsasən də immiqrantların qərb cəmiyyətlərinə adaptasiya və inteqrasiyasının bir neçə təcrübəsi (ABŞ, Fransa, Almaniya, İngiltərə, Avstraliya, Yaponiya və s.) mövcuddur. 60-cı illərdən başlayaraq qərb ölkələrində immiqrantlara münasibətdə iki yanaşmanın mövcudluğunu qeyd etmək lazımdır: diferensiasiya və assimilyasiya. Diferensiasiya siyasəti cəmiyyətdə müxtəlif etnomədəni qruplar arasında səlis sərhədlərin saxlanılması və onlara müstəqil icmalar kimi yanaşılmasını və hörmət edilməsini nəzərdə tutur. Almaniyada 60-70-ci illərdə qastrabayterlərə münasibətdə məhz bu model tətbiq olunurdu. Onlara müvəqqəti işçi qüvvəsi kimi baxılır və yerli cəmiyyətə inteqrasiyası nəzərdə tutulmurdu. İndi bir sıra ərəb ölkələrində xarici işçi və qulluqçulara məhz bu yanaşma tətbiq olunur. İkinci yanaşma isə assimilyasiya adlanır və immiqrantlara cəmiyyətdəki mövcud sosial-mədəni davranış modellərini qəbul etdirməklə, onların yerli cəmiyyətə inteqrasiyasına nail olmaq məqsədi daşıyır. Bu siyasət xüsusən immiqrantların uşaqlarına münasibətdə özünü daha aydın göstərir. Onlar məktəbəqədərki tədris müəssisələrini bitirdikdə yerli cəmiyyətdəki həmyaşıdlarından artıq heç nə ilə fərqlənmirlər. Bu yanaşma özünü ABŞ-da daha aydın təcəssüm etdirir. Assimilyasiya modeli milli-etnik fərqləri, müxtəlifliyi qəbul etmir, o qruplar arasında disbalansı aradan qaldırmaq iqtidarında deyil.\nBu iki yanaşma mədəni müxtəlifliyə malik cəmiyyətlərin tələblərinə artıq cavab verə bilmir. Əlbəttə, bu o demək deyildir ki, mədəni müxtəlifliklə səciyyələnən ölkələr dağılmağa və ya milli mədəniyyətlərini itirməyə məhkumdurlar. Lakin müxtəlifliyin qəbul edilməsi bir sıra sosial-mədəni problemlərin, xüsusən miqrantların cəmiyyətə inteqrasiyası ilə bağlı məsələlərin həllində ümumi məxrəcə gəlməyi tələb edir. Son vaxtlar multikulturalizm siyasəti miqrantların inteqrasiyası məsələsinə müxtəlifliyin əhəmiyyətini qəbul edən və özünüdərkin çoxcəhətliliyini müdafiə edən üçüncü yanaşma kimi nəzərdən keçirilir. Uzun müddət belə bir fikir üstünlük təşkil etmişdir ki, multikulturalizm mədəni inteqrasiyanın ən müsbət modeli kimi mədəni assimiliyasiya modelini əvəz etməlidir. Lakin, artıq qeyd edildiyi kimi, bu siyasətin uğursuzluğu “mədəni hegemoniya” mövqeyinin üstünlük təşkil etməsinə gətirib çıxarmışdır. Buna görə də azlıqların mədəni azadlığı probleminə insanların fərdi hüquq və azadlıqları kontekstindən baxılması tələbi getdikcə özünə geniş tərəfdar tapmaqdadır.\nMultikulturalizm modeli mədəni başqacürlülüyün müxtəlif formalarının mövcudluğunun legitimləşdirilməsini nəzərdə tutur və lakonik şəkildə “assimilyasiyasız inteqrasiya” formulunda ifadə olunur. Bir dövlətin sərhədləri daxilində müxtəlif etnomədəni, konfessioal və digər təsisatların dinc yanaşı yaşaması və öz mədəni xüsusiyyətlərini, həyat tərzini rəsmən ifadə etmək və qoruyub saxlamaq hüququna malik olması nəzərdə tutulur.\nAvstraliyada bu siyasət milli müxtəliflik şəraitində cəmiyyətin birliyinin təmin edilməsinin yeganə yolu kimi 1990-cı illərdən həyata keçirilməyə başlanmışdır. Bu ölkədə multikulturalizmə “müxtəlifliyin vəhdəti” kimi baxılır. Multikulturalizm siyasəti təkcə cəmiyyət daxilində müxtəlif mədəni dəyərlər sisteminin qəbul edilməsi deyil, həmçinin insan hüquqları, qanunun aliliyi, gender bərabərliyi kimi əsas dəyərlərə sadiqliyi də özündə əks etdirir. Multikulturalizm bu mənada ayrı-ayrı şəxslərin öz mədəni dəyərlərini ifadə etmək və yaymaqla yanaşı, qarşılıqlı vətəndaşlıq vəzifələrini yerinə yetirmək öhdəliyini də nəzərdə tutur. Bir çox dövlətlər multikulturalizmi rəsmən qəbul etməsələr də mədəni müstəsnalıq probleminin həllinə və ictimai birliyə, müxtəlifliyə hörmət kimi məqsədlərə nail olmaq üçün onun bir çox elementlərini öz milli və mədəni siyasətlərində geniş tətbiq edirlər.\nMüasir dünyada milli identikliyin qorunub saxlanılması problemi şəxsiyyətin sosial identikliyinin tərkib hissəsi kimi çıxış edir. Mədəni identiklik milli-etnik identikliklə sıx əlaqədardır, lakin onlar eyniyyət təşkil etmirlər. Etnik identlikliyin postulat kimi qəbul edilməsi heç də ümumi vətəndaş identikliyini inkar etmir. Özünü konkret etnosla eyniləşdirmək Azərbaycan xalqı, cəmiyyəti, mədəniyyəti ilə eyniləşdirməni istisna etməməlidir.\nBir konsept kimi multikulturalizm bir neçə səviyyədə nəzərdən keçirilir. Siyasi nəzəriyyə və ideologiya kimi o cəmiyyətdə müxtəlif mədəni-milli birliklərin dinc yanaşı yaşamasını – mədəni plüralizmi təşviq və tövsiyə edir. Digər tərəfdən multikulturalizm mədəni pluralizmin geniş tətbiqinə yönəldilmiş əməli siyasət kimi də qəbul olunur. Bu siyasətin əsasında hakimiyyət institutları ilə etnik-mədəni azlıqlar, eləcə də bütövlükdə müxtəlif etnomədəni birliklər arasında münasibətlərin tənzimlənməsini nəzərdə tutan hüquqi, siyasi, iqtisadi, sosial-mədəni tədbirlər kompleksi dayanır.\nMultikulturalizmə başqa cür yanaşmalar da vardır. Multikulturalizmin müəyyən coğrafi arealda yaşayan, müxtəlif etnosların intensiv qarşılıqlı mədəni əlaqələrinin nəticəsi kim də qəbul edirlər. Bu zaman multikulturalizmin üstünlükləri kimi ölkədə mədəni müxtəlifliyin qorunub saxlanılması, müxtəlif azlıqların hüquqlarının tanınması və müdafiəsi, şovinizmdən, irqi və dini xurafatdan, ksenofobiyadan imtina, “başqa”larına dözümlülü münasibətin və hörmətin tərbiyə edilməsi və s. göstərilir. Bu zaman “milli birliyi” ehtimal təhlükəyə gəldikdə isə multikulturalizm müxtəlif etnosların və mədəniyyətlərin bir-birindən ayrıldıqda mövcudluğunu deyil inteqrasiyasının nəzərdə tutduğundan etnik mənsubiyyətindən asılı olmayaraq o insanlar arasında yaxınlaşmaya, qarşılıqlı anlaşmaya, tolerantlıq prinsiplərinin bərqərar olmasına kömək edir. Buna görə də multikulturalizm anlayışı tolerantlıq anlayışına çox yaxındır, ancaq bu anlayışlar eyni deyildir. Multikulturalizmə sosial subyektlərin, müxtəlif mədəniyyətlərin bərabərhüquqlu inkişafına, ictimai həyatın bütün sahələrində müxtəlif əhali qruplarına münasibətdə ayrı-seçkiliyin aradan qaldırılmasına yönəlmiş ideya və fəaliyyətlərin kompleksi kimi də yanaşırlar. Multikulturalizmə bu cür yanaşma Azərbaycan Respublikasının prezidenti İlham Əliyevin 2010-cu ilin oktyabrında Bakıda keçirilmiş “XXI əsr: ümidlər və çağırışlar” devizi ilə keçirilmiş Beynəlxalq Humanitar Forumdakı çıxışında öz əksini tapmışdır: Multikulturalizmin alternativi yoxdur. Multikulturalizmin alternativi özünütəcriddir. Mən inanmıram ki, XXI əsrdə qloballaşan dünyada hər hansı bir siyasi qüvvə özünütəcrid siyasətini aparmağa cəhd etsin. Multikulturalizmin dəyərləri, əsasları möhkəmləndirilməlidir. Multikulturalizm başqa xalqın nümayəndəsinə hörmət, başqa dinlərə hörmətdir. Öz dininə hörmət başqa dinə hörmətdən başlayır. Multikulturalizm ayrı-seçkiliyə yol vermir, əksinə. bütün xalqları birləşdirir. Mən əminəm ki, bu anlayışların sintezi nəticəsində bu gün müxtəlif dairələrdə multikulturalizmlə bağlı səsələnən bədbin fikirlər aradan götürüləcəkdir. İlham Əliyevin “biz Azərbaycanda əsrlər boyu multikulturalizm şəraitində yaşamışıq. Həyatımız, xüsusilə, son 20 il ərzində müstəqil ölkə kimi təcrübəmiz göstərir ki, multikulutralizmin gələcəyi vardır” fikirləri multikulturalizmin məhz bu aspektini nəzərdə tutur.\nMultikulturalizm mədəniyyətlərin qarşılıqlı nüfuz etməsi, zənginləşməsi və kütləvi mədəniyyətin ümumbəşəri məcrada inkişafı məqsədilə onların paralel olaraq mövcudluğunu tələb edən tolerantlığın bir aspekti kimi də nəzərdən keçirilir.\nQloballaşma müxtəlif mədəniyyətlərlərin yanaşı mövcudluğunun əsas prinsipi kimi qəbul edilən multikulturalizmə də öz təsirini göstərməkdədir, bu da bir sıra neqativ meyllərin güclənməsində inkişaf etmiş ölkələrdə sosial-mədəni vəziyyətin mürəkkəbləşməsində özünü göstərir. Bir sıra tədqiqatçıların nəzərincə, qloballaşma şəraitində multikulturalizm mədəniyyətin əsas fəaliyyət prinsipi kimi mədəniyyətlərin pozitiv qarşılıqlı əlaqəsini, dialoqunu deyil, əksinə “lider” mədəniyyətin (və ya mədəniyyətlərin) “periferiya” mədəniyyətlər üzərində hegemonluğunu təmin etməyə, mahiyyət etibarilə milli mədəniyyətlərin vəhdətinin və homogenliyin qarşısını almağa, onlar arasında fərqlərin aradan qaldırılmasına gətirib çıxarır.\nKütləvi mədəniyyətin yayılması da mədəniyyətlərin özünəməxsusluğunun itirilməsi kimi qlobal təhlükəni reallaşdırır. Kütləvi mədəniyyət mədəni dəyərlərin və dilin eyniləşməsi, həyat tərzlərinin, geyimlərin, məişətlərin, musiqilərinin standartlaşmasına və universallaşması təhlükəsi yaratmaqla yanaşı, dominant mədəniyyətə texnoloji və informasiya üstünlüyündən istifadə edərək öz dəyərlərini, norma və standartlarını digərlərinə qəbul etdirmək imkanı yaradır. Bu aspektdən multikulturalizmin beynəlxalq səviyyəsindən də danışmaq lazım gəlir. Beynəlxalq münasibətlər baxımından mədəni müxtəliflik bütün bəşəriyyət üçün zəngin töhfədir və onun qorunması və dəstəklənməsi bütün dünyanın dayanıqlı inkişafı üçün vacib şərtdir.\nHazırda bütün dünyada multikulturalizmin geniş tətbiqini nəzərdə tutan bir çox aktlar, konvensiyalar mövcuddur. Bu sənədlərdə mədəni müxtəlifliyin qorunması üçün bütün dünyada geniş və tarazlı mədəni mübadilənin təmin edilməsi, mədəniyyətlərarası dialoqu, mədəniyyətlərarası qarşılıqlı fəaliyyəti, xüsusilə inkişaf etməkdə olan ölkələrin rolunu artırmaq nöqteyi-nəzərdən beynəlxalq əməkdaşlıq və həmrəyliyi gücləndirmək kimi rəhbər prinsiplər öz əksini tapmışdır. Beynəlxalq səviyyədə multikulturalizm dəyərlərinin möhkəmləndirilməsi yalnız insan hüquq və azadlıqlarına hörmət, dövlətlərin suverenliyi, bütün mədəniyyətlərə hörmət edilməsi və bütün mədəniyyətlərin bərabər ləyaqətə malik olmasının qəbul edilməsi, beynəlxalq həmrəylik və əməkdaşlıq, bərabər imkanlar, açıqlıq və tarazlıq. inkişafın iqtisadi və mədəni aspektlərinin tamlığı prinsiplərinə əməl edilməsi sayəsində mümkündür. Yunesko-nun 2001-ci ildə qəbul etdiyi “Mədəni müxtəliflik haqqında” Ümumdünya bəyannaməsində qeyd edildiyi kimi, bioloji müxtəliflik canlı təbiət üçün neçə zəruridirsə, mədəni müxtəliflik də bəşəriyyət üçün o qədər zəruridir. Bu mənada o bəşəriyyətin ümumi nemətidir və indiki və gələcək nəsillərin mənafeyi naminə tanınmalı və möhkəmləndirilməlidir. YUNESKO-nun digər sənədində – “İnsan inkişafı – 2004” adlı məruzədə qloballaşma şəraitində multikulturalizm strategiyasının əsas prinsipləri öz əksini tapmışdır: 1.Ənənələrin mühafizəsi insan inkişafının qarşısını alan amilə çevrilə bilər. Ənənəvi dəyərlərin və adətlərin çoxu layiqincə qiymətləndirilməlidir. Onların əksəriyyəti insan hüquqları sahəsində ümumbəşəri dəyərlərlə həmahəng səslənsə də, hamı tərəfindən qəbul edilmiş etik dəyərlərə zidd olanları da (məsələn, qadınların hüquqlarının pozulması, qərarların qeyri-demokratik və gizli şəraitdə qəbulu və s.) vardır. Ənənələri bütün vasitələrlə qoruyub saxlamağı tələb edən ifrat çağırışların insan inkişafına mənfi təsiri göstərməsi şübhəsizdir. Ənənələri seçim azadlığı ilə qarışdırmaq olmaz. Bəzi ənənələr mədəni azadlıqların genişlənməsi yolunda əsil maneəyə çevrilirlər; 2. Mövcud fərqlərə və müxtəlifliklərə hörmət etmək lazımdır. Əlbəttə, müxtəliflikləri nəyin bahasına olursa olsun qoruyub saxlamağa da zərurət yoxdur, ancaq bu müxtəlifliyi insanların mədəni azadlığına və həyatlarını zənginləşdirdiyinə kömək etdiyi şübhəsizdir. Əgər yerli mədəniyyətlər itib gedərlərsə və ölkələr yekcins olarlarsa, insanların seçim azadlığı da məhdudlaşacaqdır; 3. Müxtəliflik insanların identikliyinin çoxcəhətli və bir-birini tamamlayan olduğu, onların özlərini təkcə yerli icmanın, öz ölkəsinin deyil, həm də bütün bəşəriyyətin hissəsi kimi hiss etdiyi qarşılıqlı asılı dünyada çiçəklənir. Əgər müxtəlif mədəniyyətlərə malik dövlətlər öz birliyini çoxcəhətli və qarşılıqlı tamamlayan identiklik əsasında təmin edə bilərlərsə, rəngarəng mədəniyyətə malik dünya da bunu edə bilər. Qloballaşmanın inkişafı insanlarda təkcə yerli və milli identikliyin deyil, həm də dünyanın vətəndaşı kimi özünüdərkin inkişafını şərtləndirir. Müasir intensiv qlobal qarşılıqlı təsir yalnız ümumi dəyərlərin, əlaqələrin və etimadın qorunub saxlanılması şəraitində mümkündür; 4. İqtisadi və siyasi sahələrdə disproporsiya və bərabərsizliyin azaldılması ilə daha yoxsul və zəif birliklərin mədəniyyətlərinə təhlükə də azalır. Bir mədəniyyətin öz iqtisadi qüdrəti sayəsində başqaları üzərində üstünlüyünü aradan qaldırmaq üçün ideya və əmtəələrin axınındakı natarazlıq probleminin həllinə nail olmaq lazımdır. Ölkələr və birliklər arasında bu natarazlıq və bərabərsizlik mədəniyyətlər arasındakı münasibətlərə, rəqabətə xüsusi təsir göstərir, bir mədəniyyətin digəri üzərində dominantlığına səbəb olur.\nYalnız bu prinsiplərə əməl edilməsi şəraitində dünyada mədəniyyətlərin müxtəlifliyini qoruyub saxlamaq olar. YUNESKO-nun mədəni özünüifadə müxtəlifliyinin qorunması və təşviqinə dair konvensiyasında qeyd edildiyi kimi, mədəniyyət inkişafın əsas hərəkətverici qüvvələrindən biri olduğundan inkişafın mədəni aspektləri onun iqtisadi aspektləri kimi mühüm əhəmiyyət kəsb edir və fərdlər, insanlar bu sahədə iştirak etmək və bundan faydalanmaq hüququna malikdirlər(9).\nQloballaşmanın milli və yerli identikliyə yaratdığı təhlükələr şübhəsizdir. Lakin, problemin həlli mühafizəkarlıqda və ya təcridçi milliyətçilikdə deyil, beynəlxalq səviyyədə müxtəlifliyin təşviq edilməsində və plüralizmin inkişafındadır. Qloballaşma dövlətlər qarşısında ideyaların, kapitalın, əmtəələrin və insanların beynəlxalq hərəkəti ilə şərtlənən çoxlu çağırışlar qoyur. Qloballaşmanın yaratdığı və genişlənməkdə olan mədəni azadlıqlar yeni-yeni problemlər və dilemmalar ortaya çıxarır. İnsanlar arasında ünsiyyət, dəyərlərin, ideyaların, həyat tərzlərinin mübadiləsi görünməmiş miqyas almaqdadır. Bəziləri bunu müxtəlifliyin genişlənməsi, enerji və ilham mənbəyi kimi qəbul edir, digərləri əksinə, onu öz dəyərlərinə və həyat tərzlərinə, yerli və milli identikliyə qarşı əsl təhdid kimi qarşılayırlar. Bu cür reaksiyanın ifrat forması kimi bütün xarici təsirlərdən qorunmaq cəhdləri çıxış edir. Bu isə son nəticədə tərəqqiyə deyil, özünəqapanmaya, fərdi və ictimai azadlığın məhdudlaşdırılmasına gətirib çıxarır. Belə perspektivin yeganə alternativi insanların, kapitalın, əmtəələrin, ideyaların qlobal hərəkətinə dövlətlərin açıqlığı şərti ilə dünyada mövcud olan müxtəlifliyə hörmət edilməsi və onun genişlənməsinin dəstəklənməsi olardı. Bunun üçün birinci növbədə mədəni azadlıq və mədəni əməkdaşlıq ideyalarına cavab verə biləcək, mədəni müxtəlifliyi qəbul edən və ona hörmət prinsipinə əsaslanan siyasi strategiyalar hazırlanmalı və həyata keçirilməlidir.


Kamillik, mərifət məqamına yetişmək istəyirsənsə... - serqqapisi.az\nNəşr edilib 03.03.2020 09:11 |\nHəyatdakı ən üstün amallardan sayılan mərifət məqamına yetişmək, kamillik zirvəsinə ucalmaq istəyənləri düzgün yola istiqamətləndirmək məqsədi daşıyır “Oxunması zəruri olan kitabların Siyahısı”nda yer alan Məhəmməd Tağı Sidqinin “Məktəb hekayələri” kitabı. Ey əziz oxucu, aç oxu sən də bu kiçikhəcmli böyük təfəkkür aşılayan dəyərli nəşri. Oxu ki, mənəviyyatını kamilləşdirən elmin, ədəbin və digər üstün əxlaqi keyfiyyətlərin məğzini, mahiyyətini dərk edəsən. Bununla da hərəkətlərinə ölçü, nizam qoyaraq nəyin düz, nəyin yanlış olduğunu müəyyən edib naqisliklərindən kənar ola biləsən. Hekayələrdəki kimi sən də özünə sual verməklə məsələnin dərinliyinə varmağa çalışasan.\nMisal üçün deyə bilərsən məktəb nədir mənim üçün? Suala tez deyil, dolğun cavab verməyə çalış, bu barədə bir az dərindən düşün, yəqin ki, elmin qapılarını açan bir xəzinə canlandı gözlərin önündə. Əsərdəki “Məktəb cəhalət dərdinin dərmanı və mərifət bağının xiyabanıdır ki, həmişə cahilləri alim və divanələri aqil eylər” fikrindən yola çıxaraq keçmişə səyahət et. Əcdadlarının, ata-babalarının həyat tərzi ilə bağlı eşitdiklərini, oxuduqlarını düşüncəndə özünəxas təhlil et, nəticə çıxar. Elmin üstünlüyünü aşılayan Nizamidən başlamış cahilliyi ifşa edən, ana dilimizin müqəddəsliyini aşılayan Mirzə Cəlil də daxil olmaqla, keçmişdən günümüzə maarifpərvər körpü salan yazıçı və şairlərimizin dəyərli irsinə nəzər salsan, şübhəsiz ki, Məhəmməd Tağı Sidqinin bu sözlərinin önəmini dərk edəcəksən. Əgər məktəbdə oxuyursansa, elmin ləzzətini anlayan, hazırcavab şagirdlə tənbəlin, laqeydin də fərqinə asanlıqla varacaqsan. Buna görə sən də çalış məktəbi, elmi, müəllimi sevən şagirdlərdən ol ki, bu əsərdəki prototiplər kimi qınaq hədəfinə çevrilməyəsən, həmyaşıdların arasında yaxşı mənada seçiləsən, böyüklərin nəzərində mərifət sahibi olasan. Elmin qapılarını açmaq üçün əvvəlcə valideynlərini və müəllimlərini sev. Valideynlərini ona görə ki, onlar səni min bir zəhmət bahasına böyüdüb elm dalınca yola salırlar. Müəllimlərinsə qarşında geniş üfüqlər açır, birinci gün partaya əyləşməyindən başlayaraq məzun adı qazanıb ali məktəbə qəbul olanadək qarşılaşacağın bütün maneələrdən necə keçəcəyini hər incəliyinədək izah edir, düzgün yol göstərirlər.\nƏsəri diqqətlə mütaliə etsən, görərsən ki, cəmiyyətin təkmilləşməsində, müasir intellektual mühitin formalaşmasında elmin əhəmiyyəti necə böyükdür. “İnsanların bir-birindən zahirdə heç bir təfavütü yoxdur. Amma qüdrət və qüvvətdə, hörmət və izzətdə bir-birindən fərqi çoxdur” fikirlərini beynində təhlil et. Bəli, ətrafındakı insanların hər birinin cəmiyyət həyatındakı mövqelərinə, nəzər salsan, görərsən ki, üstünlük yalnız elmlinin, ədəblinin tərəfindədir. Əlqərəz, elmsiz insan ruhsuz cisim, əməlsiz alim də meyvəsiz ağaca bənzər. Ədəb barədə yazılanları diqqətlə oxu. “Elm ilə ədəb insana ata və ana əvəzidir” fikrinin üzərindən tələsik keçmə, düşün. Dərk et ki, bu gün uşaq olduğun üçün atan, anan sağlam, hərtərəfli böyüməyində, həyatını qurmağında necə vacib rol oynayırsa, elmə, ədəbə yiyələnməyin də gələcək fəaliyyətinə müsbət mənada təsir edəcək, beləcə, həyat pillələrini daha rahat qalxacaq, üzləşdiyin çətinliklərdən üzüağ çıxmağı bacaracaqsan. “Ədəb bir gündür ki, hər evə düşsə, o evi işıqlandırar” sözlərini təkcə uşaqlar deyil, valideynlərin də oxuyaraq dərk etməsi vacibdir. Əziz valideyn, bu fikirlərə əsaslanıb bil ki, sabah bir ailənin qurulması, həmin gənclərin öz ayaqları üzərində durması bu gün sənin övladını necə elm verib ədəblə böyütməyindən çox asılıdır. Elə isə bu əsəri oxumaq, burada yer alan dəyərli fikirləri təhlil edərək nəticə çıxarmaq sənin üçün də zəruridir. Ey gələcəyimiz olan uşaqlar, ata və ananın həyatınızdakı qiymətini, dəyərini dərindən dərk etmək üçün oxuyun bu əsəri. O zaman varlığınızın əsas səbəbkarları, gələcəyinizin təməl daşlarını atan valideynlərinizin qiymətini daha müfəssəl başa düşərək onların qulluğunda daim canla-başla durmağı ümdə vəzifə hesab edəcəksiniz. Oxuyun ki, böyüyəndə valideynlərini atıb gedən naxələf övladlardan olmayasınız. Bilin ki, yaşadığınız fani həyat elə bir imtahandır ki, bu gün etdiyiniz yaxşılıq və yaxud da pislik sabah mütləq qarşınıza çıxacaq.\nƏziz məktəbli, ədəbli uşağın hekayəsinə diqqət et. Buradakı qısa və əhatəli “İnsaniyyətin nişanəsi tərbiyə və ədəbdir” fikrindən yola çıx. Görürsənmi, hekayənin qəhrəmanı olan Əhməd necə hazırcavab və ədəbli şagirddir. Verilən suallara ədəb-ərkanla, düzgün cavablar qaytarmaqla böyüklərin nəzərində ucalır. Hekayəni dərindən oxusan, aydın olar ki, ədəb və elm yalnız bir araya gələndə insana üstün mövqe, mərifət məramı qazandırır.\nİki tərbiyə üsulundan bəhs edən hekayəni valideynlərin oxuması daha məqsədəuyğundur. Əziz valideyn, oxu ki, birinci bacı kimi övladını ərköyün formada böyüdüb gələcəyini korlamayasan. Uşağın hər istədiyini alım, yetər ki “xətri”nə dəyməyim, – deyib tərbiyəsinə laqeyd yanaşsan, nəsihət verməsən, düzgün davranış qaydaları aşılamasan, şübhəsiz ki, hekayədəki uşaq kimi sənin də övladın tənbəl və elmsiz qalacaq. Ancaq ikinci tərbiyə üsulundakı kimi düzgün əxlaqi keyfiyyətlər aşılasan, övladın həm sənin fəxrinə çevriləcək, həm də Vətəninə, millətinə layiqli vətəndaş kimi yetişəcək. Məşhur Ərəstunun dediyi “Uşağın pisliyi və yaxşılığı valideynə aiddir. Çünki övlad ata və ananın bir parçasıdır” fikrinin mahiyyətinə varın ki, bu torpaq, bu el üçün daim layiqli övladlar yetişsin...\nƏziz şagirdlər, sözüm sizədir. Əsərdəki məktəbə davamiyyəti yüksək olan şagirdlə bu həssas məsələyə səhlənkar yanaşan uşağın hekayələrini də ayrı-ayrılıqda oxuyun və düşünün. Çox güman ki, həmyaşıdlarınız arasındakı bu xüsusiyyətləri daşıyanlar yaddaşınızda canlanacaq. Şübhəsiz, elə özünüz də bu iki xüsusiyyətdən birinin daşıyıcısısınız. O zaman diqqətlə oxuyub, gələcəyiniz üçün nəticə çıxarın. Məktəbə davamlı gələn uşağın gündəlik hərəkət qrafikini, davranış qaydalarını xarakterizə edin. Bu zaman sizə də aydın olacaq ki, o, böyüyəndə də işinə məsuliyyəti ilə seçiləcək, kollektiv içərisində imic formalaşdıraraq uğur yoluna qədəm qoyacaq. Ancaq səhlənkar şagird, əksinə, həm elmdə, həm də ədəb-ərkanda “sinifdə qaldığı” üçün həmyaşıdları arasında pis nümunə kimi barmaqla göstəriləcək. İndi düşünün, hansı yol sizin üçün mübahdır...\nİki bacının söhbətinə də qulaq verməyi unutmayın. Hekayədə ananın qızına, eləcə də Səadətin kiçik bacısına elmlə, təhsillə bağlı verdiyi dəyərli tövsiyələri hər incə detalınadək oxuyun. Ananın qızına xitabən dediyi “Bir vaxt olacaq ki, sən də bir evin zəhmətkeş və bir dudmanın mürəbbisi olacaqsan. Əgər indi elm və tərbiyə kəsb etməsən, bəs o zaman hansı fəzilət ilə fəxr edəcəksən? Bir evin ümuratını necə dolandıracaqsan?” sözlərdən siz də İzzət kimi nəticə çıxarın. “Sitarə və xalası”, “Ata və ana məhəbbəti” hekayələrini də diqqətlə oxuyun. Oxuyun ki, ata və ananın övladı üçün çəkdikləri cəfaları daha dərindən dərk edərək valideynlərinizə olan məhəbbətinizi birə-beş artırasınız. Zira, çalışın övladın hər zəhmətinə qatlaşan valideynlərdən, ata və ananın qulluğunda duran saleh övladlardan olasınız.\n“Cəsur və ürəkli uşaq” hekayəsini də oxumaqdan çəkinməyin. Çəkinməyin ki, cəsur uşaq olub hər boş fikirlərlə özünüzü qorxutmayasınız. Ürəkli şagird olmaqla bərabər, dərslərinizi də yaxşı oxuyun ki, məktəbdə müəllimə cavab verəndə rənginiz qızarıb, diliniz dolaşmasın. Hər sualı mərdi-mərdanə, dürüstcəsinə cavablandırın ki, sonradan peşmançılıq çəkməyəsiniz. Əlqərəz, qorxaq və yalançı insan öz kölgəsindən belə, qorxar, yalan üzərində qurulanlar gec-tez məhvə düçardır. Əsərdəki Rübabə obrazının xarakterini qızlarımız mənimsəsə gözəl olar. Siz də onun kimi özünüzdə ədəb-ərkanlı xarakter formalaşdırın ki, görənlər, tanıyanlar “kaş mənim də belə bir qızım olaydı”, – deyib həsəd aparsın.\n“Gözütox uşağın hekayəti”nə nəzər salın. Atanın üç oğluna onları sınamaq üçün verdiyi tapşırıqları diqqətlə oxuyun. Çünki siz də belə situasiyalarla qarşılaşa bilərsiniz. Elə isə həmin oğlanların etdiklərini diqqətlə dünüşüb bir nəticəyə varın. “Əziz” prototipi kimi hərəkət etsəniz, insaflı, insanpərvər və gözütox xüsusiyyətlər ilə böyüyüb hər kəsin nəzərində hörmət, mərifət sahibi olacaqsınız.\n“Səxavətli uşaq” hekayəsindəki hadisələri də analiz edin. Ətrafınızdakı insanların davranışlarına nəzər yetirin və özünüz görəcəksiniz ki, səxavət necə ali insani keyfiyyətdir. Hekayədə də deyildiyi kimi, səxavətin ləzzətini anlayanlar insanlıq mərtəbəsinə yetişiblər.\n“Qıçı sınmış uşağın” anasına olan dərin məhəbbətini hiss edin. Görürsünüzmü, o uşaq anasının onun üzərində çəkdiyi zəhmətləri necə dərindən dərk edir. Qıçı sınsa belə, naxoş anasının onun çəkdiyi əziyyətləri duymaması üçün ağrıya dözərək sınıqçıya belə deyir: “Anamın dərdindən bu zəhmətə dözüb davam edirəm ki, səsimi eşitməsin. Çünki onun mənə o qədər məhəbbəti var ki, mənim sızıltıma dözə bilməz”...\n“İtaətsiz uşaq” hekayəsi... Bəli, dünyada ən zərərli vərdişdir ana-ataya itaətsizlik etmək. Oxu bu hekayəni ki sən də belə övladlardan olub cəmiyyətin qınağına tuş gəlməyəsən. Düşün, məgər ətrafında itaətsiz uşaqlar azmıdır? Əlbəttə, yox. Elə isə itaətsizlərə baxaraq bircə anlıq özünü onların yerində hiss elə. Gördünmü, necə ağırdır belə olmaq? O zaman sən elələrindən olmamağa çalış. Elə uşaq gördüyündə ona bu hekayəni oxumağı məsləhət gör. Əgər qulaq asmasa, özün izah elə, itaətsizliyin ağır nəticələrə gətirib çıxaracağına inandır onu. Çünki inam həyatda ən böyük qazancdır. İnandır ki, pis vərdişdən çəkinməyə mənəvi gücü olsun. Əgər “Dikbaş uşaq” hekayəsini mütaliə etsən, dikbaşlığın ağır aqibətini görərsən.\nÜmumiyyətlə, kitabda yer alan bütün hekayələri diqqətlə oxuman zəruridir. Oxu ki, ədəbin, elmin səni yüksəklərə qaldıracağına əmin olub, qorxaqlıq, yalançılıq kimi pis vərdişlərdən uzaq durasan. Və nəhayət, kitabın sonundakı “Heykəli-insanə bir nəzər”i oxu ki, bəşəriyyət yaranandan bu günədək insan övladının keçdiyi böyük təkamül prosesləri, dövrlə bərabər dəyişilən xarakterlər, xüsusiyyətlər, bir sözlə, insanlıq fəlsəfəsi gözlərin önündə canlansın. Ancaq unutma ki, oxuduqlarına əməl etməyin vacibdir, çünki elminə əməl etməyən alim əlində bir işıqlı çıraq saxlayan kora bənzəyər.\nMüdriklərin də dediyi kimi, oxumaq, öyrənmək, əməl etmək heç vaxt gec deyil. Elə isə gözləmə. Ancaq düzgün kitab seçməyin də mühümdür. Faydalı əsər mütaliə et ki, atdığın addımlarda, gördüyün işlərdə sənə mənən kömək etsin, doğru yol göstərsin. Bunun üçün “Oxunması zəruri olan kitabların Siyahısı”na nəzər etməyin yetər. Mütaliə yolçuluğuna ədəb, elm, mərifət aşılayan “Məktəb hekayələri” ilə başlaya bilərsən. Əgər kamillik, mərifət məqamına yetişmək istəyirsənsə, buyur aç bu kitabı...


"Mübariz" filminin tizeri - VİDEO » Altun.az\n"Mübariz" filminin tizeri - VİDEO\n08 apr 2017, 16:35\nAltun.az teleqraf.com-a istinadən xəbər verir ki, 2015-ci ildən bəri hazırlıqları davam edən filmin istehsalı Türkiyədə 15 iyulda baş verən dövlət çevrilişinə cəhdlə bağlı təxirə salınmışdı.\nMübariz İbrahimov 1988-ci il fevralın 7-də Biləsuvar rayonunun Əliabad kəndində anadan olub. 1994-cü il şəhid M.Piriyev adına Əliabad kənd orta məktəbinə daxil olub. 2005-ci ildə orta təhsilini başa vurub, hərbi xidmətə çağrılıb. Hərbi xidmətini 2007-ci ildə çavuş rütbəsində başa vurub.\nHər gün işlətdiyimiz əşyalar QƏDİMDƏ BELƏ OLUB - FOTOLAR 16 noy 2016, 01:09\n"Toppuş bacı" yoldaşı ilə... - FOTO 07 noy 2016, 15:14\nMillinin həkimini məhşər ayağına çəkmək lazımdır-Tərlan Əhmədov 24 noy 2018, 20:03\nSirkənin inanılmaz faydaları 05 mar 2017, 12:19\nBakıda gənc hündür binalarda qorxulu hərəkətlər edir – VİDEO 30 okt 2016, 11:48\nRusiyada həbslərə başlanıldı: Ziya və Leyla saxlanıldı 01 apr 2018, 13:30


Azərbaycanda fermerlərə - ƏN ÇOX ZƏRƏR VURAN HADİSƏLƏR – SİYAHI - FED.az\nAzərbaycanda fermerlərə - ƏN ÇOX ZƏRƏR VURAN HADİSƏLƏR – SİYAHI\n08:45 28 Dek 2019\nNazirlər Kabineti Azərbaycanda aqrar sığortanın əhatə edəcəyi risklərlə bağlı izahat verib.\nFED.az xəbər verir ki, açıqlamaya görə, ölkədə kənd təsərrüfatı üçün ən böyük riskləri doluvurma və ziyanvericilər yaradır. Amma başqa təbiət hadisələrinin də təsirləri az deyil.\nFED.az xatırladır ki, ötən gün Nazirlər Kabineti aqrar sığortanın əhatə etdiyi riskləri təsdiqləyib.\nHökumətin açıqlamasında deyilir ki, мəlumat bazasının məhdudluğu, aqrar sığorta sahəsində tariflərin hesablanması üzrə metodologiyanın, kənd təsərrüfatı sığortası üzrə sığorta risklərinin və dəymiş zərərlərin qiymətləndirilməsi təcrübəsinin və sahə üzrə xarici və daxili təkrarsığortaçılarla əməliyyatların yetərli səviyyədə olmaması, kənd təsərrüfatı sığortası üzrə zərərliliyin yüksək olması, həmçinin beynəlxalq təcrübədə əksər ölkələrin tam miqyasda sığortalanmaya mərhələli şəkildə keçməsini nəzərə alınaraq aqrar sığorta sisteminin tətbiqinin ilkin mərhələsində bir sıra risklərin aqrar sığorta təminatına alınması məqsədəuyğun hesab edilir.\nBununla əlaqədar olaraq təklif edilənlərin aqrar sığorta təminatına daxil edilməli sığorta riskləri kimi götürülməsinin zəruriliyi aşağıdakı amillərlə bağlıdır:


Kirayə ödənişi etməklə qaldığı evi satın almaq istəyənlərə ŞAD XƏBƏR – XəbərAl.Az\nSatmaq öhdəliyi ilə kirayə mənzillərin siyahısı genişləndirilib.\nİpoteka və Kredit Zəmanət Fondundan verilən məlumata əsasən, ötən müddət ərzində Fondun razılıq barədə qərarını əldə edən 397 vətəndaş artıq mənzil seçimini edib və onlardan 381-i ilə satmaq öhdəliyi ilə kirayə müqaviləsinin rəsmiləşdirilməsi başa çatıb.\nBildirilib ki, hazırda Fondun balansında Bakı, Sumqayıt və Xırdalan şəhərləri üzrə 8 fərqli ünvanda vətəndaşların mənzil ehtiyaclarına uyğun 1, 2, 3 və 4 otaqlı kirayə mənzillər mövcuddur. Vətəndaşların tələbi nəzərə alınaraq Fond tərəfindən Sumqayıt şəhərində satmaq öhdəliyi ilə kirayə təklif edilən yaşayış sahələrinin siyahısı bir qədər də genişləndirilib.\nBelə ki, Sumqayıt şəhəri, Sülh küçəsində yerləşən “Bağça Şəhər” yaşayış kompleksi üzrə siyahıya əlavə 80 mənzil daxil edilib.\nFond tərəfindən satmaq öhdəliyi ilə kirayə təklif edilən mənzillər vətəndaşların istirahəti üçün geniş həyətyanı sahəyə malik, əsas infrastruktur obyektlərinə yaxın komplekslərdən ibarətdir. Komplekslərdə yerləşən bütün mənzillər yeni və müasir tikinti materiallarından istifadə olunmaqla yüksək səviyyədə təmir olunaraq, kombi isitmə sistemi, su, qaz, elektrik sayğacları ilə təchiz olunub, mülkiyyət hüquqları isə dövlət qeydiyyatına alınıb.\nSatmaq öhdəliyi ilə kirayəyə verilməsi nəzərdə tutulan yaşayış mənzilləri haqqında əlavə məlumatı keçid vasitəsilə əldə edə bilərsiniz.\nYasamal icra hakimiyyəti Mikayıl Müşfiqin abidəsini “EveRest” restoranına “satdı”?!\nBu günlərdə redaksiyasına maraqlı məlumat daxil olub. Xəbəral.az xəbər verir ki, Azərbaycan ədəbiyyatının görkəmli simalarından olan Mikayıl Müşfiqin abidəsi yerləşən park növbəti dəfə zəbt olunub. Bundan öncə də bu ərazi zəbt olunacaqdı, hətta dahi yazarın heykəli də aşırdılmışdı. Bakı şəhəri, Yasamal rayonu ərazisində İnşaatçılar və Nərimanov prospektlərinin kəsişməsində (Statistika dairəsi) aparılan yenidənqurma işləri zamanı görkəmli […]\nPakistanlılar Azərbaycan xalqının sevincini bölüşüb – VİDEO\nAzərbaycanın qələbəsinə dost ölkələrin vətəndaşları da sevinir. Belə ki, ölkəmizdə yaşayan Pakistan vətəndaşları paytaxt sakinləri ilə birlikdə küçələrə axın edib. Azərbaycan bayrağını çiyinlərində gəzdirən pakistanlılar qələbə sevincini Azərbaycan mahnısının sədaları altında rəqs edərək bildiriblər. Həmin videogörüntüləri təqdim edirik:\nİrlandiyada iki yüz illik pab satılır\nİrlandiyanın Birr şəhərində 1823-cü ildə tikilən “Chestnut” (“Şabalıd”) pabı satılır. Bar-restoranı Donal Boyd hərrac evini satışa çıxarıb. Müəssisənin iki mərtəbədən, beş ayrı otaqdan və tam qapalı həyətdən ibarət olduğu bildirilir. Pab əlavə siqaret çəkilən məkan və açıq sahə ilə təchiz olunub. Qeyd edilir ki, obyektin həm ümumi, həm də şəxsi tədbirlər üçün nəzərdə tutulmuş otaqları var. […]\nMilli Məclisin növbəti plenar iclasında 16 məsələ müzakirəyə çıxarılacaq


Ev şəraitində kofe içkisi hazırlamaq üçün çiy qəhvə dənələri istifadə olunmamalıdır. Ona görə də, qəhvə dənələri əvvəlcə qovrulur, sonra isə elektrik dəyirmanında üyüdülür. Bunun üçün ev şəraitində qəhvə dənələrini tavaya 2-3 sm qalınlığında yayıb tünd qəhvəyi rəng və özünəməxsus ətir kəsb edənə kimi qovururlar. Qovurulduqda qəhvə dənələrinin kütləsi 16-18% azalır, həcmi isə zülali maddələrin şişməsi hesabına artır. Qəhvə dənələri istifadə olunduqca tədricən üyüdülməlidir. Bu zaman daha keyfiyyətli qəhvə içkisi alınır. Qeyd edək ki, hal-hazırda qəhvə tozu üyüdülmüş, hazır qablarda satışa buraxılır.\nMocha (Mokka) - Yəməndə hazırlanan bir kofe növüdür. Bu qəhvə Latte-yə şokolad tozu və şəkər əlavə etməklə hazırlanır.


“Gənclər daim böyük-kiçik məsələsinə fikir\n“Gənclər daim böyük-kiçik məsələsinə fikir versinlər” - Prezidentdən mühüm mesaj\n21:32 26 Noyabr 2019 Oxunub : 3554\nPrezident bildirib ki, Azərbaycan iqtisadiyyatı inkişaf edir: "Mən gələcəkdə iqtisadi sahədə heç bir problem görmürəm. Manatın məzənnəsi artıq üç ildir ki, sabitdir. Əminəm ki, belə davam edəcək. Valyuta ehtiyatlarımız artır. Valyuta ehtiyatlarımız ümumi daxili məhsuldan artıq çoxdur. Xarici borcumuz azalır, yenə də azaldacağıq. Mən göstəriş vermişəm təqribən 10 faizə qədər, indi ümumi daxili məhsulun 17 faizini təşkil edir, 10 faizinə qədər getməlidir. Sənaye artır. Bu il qeyri-neft sənayemiz 15 faiz, kənd təsərrüfatı 7 faiz artıbdır. Davos Ümumdünya Forumu bizi çox yüksək yerlərə layiq görür, o cümlədən islahatların aparılması istiqamətində. İslahatlara meyillilik və rəhbərliyə olan inam əmsalına görə biz dünyada birinci onluqdayıq. Özü də bunu biz yox, Davos deyir. Dünya Bankı nə deyir? Deyir ki, Azərbaycan 20 ən islahatçı ölkə sırasındadır".\nDövlət başçısı qeyd edib ki, islahatlar bizim şüurlu seçimimizdir: "Elə fərz edə bilərik ki, nəyə lazımdır bu islahatlar? Onsuz da hər şey yolunda gedir, ölkə inkişaf edir, yeni müəssisələr açılır, abadlıq işləri görülür. Yox, struktur islahatları, siyasi islahatlar, iqtisadi islahatlar lazımdır. Baxın, iqtisadi islahatlar nəticəsində təkcə bu ilin on ayında büdcəyə 850 milyon manatdan çox vəsait toplamışıq. Bunları sosial sahəyə yönəldirik. Amma bu, hələ islahatların növbəti mərhələsinin birinci addımlarıdır. Bundan sonra da daha böyük addımlar atılacaqdır. Bu, imkan verir ki, sosial sahəyə böyük diqqət yetirək. Bundan 4 milyon 200 mindən çox insan faydalanıb. Bu il minimum əməkhaqqı iki dəfə, minimum pensiya 70 faiz, müavinətlər iki dəfə, tələbələrin təqaüdləri 50 faiz, köçkünlərə verilən təqaüd 50 faiz artırılıb. Nəyin hesabına? Bu, göydən düşən deyil, bunları islahatların hesabına əldə edirik, əldə də etməliyik. Kadr islahatları gedir, bu da zərurətdir, durğunluq yarada bilmərik, sovet dövrünün durğunluğu hələ ki, yadımızdan çıxmayıb. Ona görə kadr islahatları aparılmalıdır, ancaq təkamül yolu ilə, təbi yolla, burada da heç bir əyintilərə yol vermək olmaz. Mən bir neçə dəfə bu məslə ilə bağlı fikirlərimi deyəndən sonra bəziləri başladılar bəzi adamların yaşını hesablamağa ki, bunun 70 yaşı var getməlidir, qətiyyən belə şey ola bilməz. Sonra dedim mən imkan vermərəm ki, kampaniya aparılsın. Təcrübə, bilik və gənclərin dinamizmi, novatorluğu, yeniliyə, islahatlara meyilliyi - bu sintez Azərbaycanda var. Həm cəmiyyətdə, həm iqtidarda var. Biz ənənəvi dəyərlər üzərində dövlət qururuq, böyük-kiçik var. Bunu biz qorumalıyıq, gənclər də məni eşitsinlər, daim böyük-kiçik məsələsinə fikir versinlər. İndi bəzi ölkələrdə buna fikir verilmir. Qadınlarla kişilər arasında artıq fərq qoyulmur. Amma biz ənənəvi cəmiyyətdə yaşayırıq və yaşamalıyıq. Qadınlara hörmət etməliyik, biz onları qorumalıyıq, onları müdafiə eləməliyik. Onlar bizi yox, biz onları. Gender bərabərliyi var, biz də bunu qəbul edirik. Amma biz ənənəvi düşüncədən kənarda yaşaya bilmərik və gənc nəsil də bunu bilsin. Yaşlılara hörmət olunmalıdır, yaşına görə. İndi bəziləri istəyirlər ki, bizim lüğətimizdən “ağsaqqal”, “ağbirçək” sözlər çıxsın, necə ki, bəzi ölkələrdə. Onlara baxanda adam dəhşətə gəlir. Sonra da bizə deyirlər ki, gəlin bizə inteqrasiya edin. Mən bir dəfə demişəm, hələ Avropada o iqtisadi böhran baş alıb gedəndə dedim ki, biz haraya inteqrasiya etməliyik, böhrana? Haraya inteqrasiya etməliyik, “Stop İslam!” deyənlərə? Haraya inteqrasiya etməliyik, qadınla kişi arasında fərq görməyənə? Mən artıq daha dərinə getmək istəmirəm. Biz qətiyyən oraya inteqrasiya etməyəcəyik. Ona görə Azərbaycanda yaşlı nəsil, gənc nəsil bir yerdə olmalıdır, necə ki, ali məktəblərdə. Baxın, indi Bakı Dövlət Universitetində minlərlə gənc var, müəllim var. Müəllimlər biliklərini bölüşürlər, gənclər öyrənirlər, sabah onların yerini tutacaqlar. Belə inkişaf etməliyik. Əlbəttə, kadr islahatları bundan sonra da aparılmalıdır. Ancaq bu, kampaniyaya çevrilməməlidir".


Power of Volunteerism seminarı\nSizi Beynəlxalq Könüllülük gününə həsr olunmuş AEGEE-Bakı İnsan Hüquqları və Təhsil İşçi Qrupunun tərəfindən təşkil olunan Power of Volunteerism seminarına dəvət edirik.\nSeminar üç hissədən ibarət olacaq:\nBirinci hissədə Azərbaycan Respublikası Gənclər Təşkilatları Milli Şurasında(NAYORA) Beynəlxalq Əlaqələr Üzrə Katib və Avropa Könüllülük Xidmətinin Koordinatoru vəzifəsində çalışan İlhamə Qasımzadə gənclərimizə könüllülüyün nə kimi hüquqları olduğunu, Könüllük zamanı qarşılaşdığımız müsbət və mənfi cəhətlər və ən əsası aktiv həyatımızda və gələciyimizdə nə kimi önəmli rolu olduğundan danışacaq. Və həmçinin Avropada Könüllülük Xidməti( EVS) haqqında ətraflı məlumat veriləcək.\nİkinci hissə isə daha çox təcrübə xarakterli olacaq. BDUda oxuyan və hal-hazırda blogger kimi fəaliyyət göstərən Nərmin Elçin isə bizlərlə öz Erasmus təcrübələrini bölüşəcək. Və Erasmusla bağlı bir çox suallara cavab verəcək.\nÜçüncü və son hissə isə AEGEE Avropa Tələbələr Formunun könüllülük prinsipinə əsaslanacaq. Hal-hazırda minlərlə tələbənin fəaliyyət göstərdikləri bu gənclər təşkilatının, AEGEE-nin bir çox lokallarında, eləcə də AEGEE-Bakıda könüllü olmanın faydalarından danışılacaq.\nƏgər siz də könüllülük təcrübələrinizi beynəlxalq səviyyədə saxlamaq və həmçinin EVS, Erasmus və AEGEE haqqında daha maraqlı məlumatlar əldə edərək həftə sonunu dəyərləndirmək istəyirsinizsə elə isə qeydiyyatdan keçməyə tələsin.\nQEYD 1 : Seminarda yalnız qeydiyyatdan keçmiş və qeydiyyat formu bəyənilən 40 nəfər iştirak edə biləcək.\nQeydiyyat üçün son tarix: 01.12.2016\nVaxt: 03.12.2016, 13:00\nMəkan: Xəzər Universiteti\nÖdəniş: 3 AZN\nQEYD 2 : AEGEE-Bakı üzvlərinə və Xəzər Universitetində təhsil alan tələbələrə seminar ödənişsizdir.\nFürsəti dəyərləndirin və həftəsonunu bizimlə birlikdə yaddaqalan edin!\nAvropa Tələbələr Forumu - Bakı İctimai birliyi\nTel: (+99412) 4921543, (+99455) 5306662


Trekin yaxınlığından keçən ictimai nəqliyyat vasitələri intensiv fəaliyyət göstərəcək - Olimpiya Idman NövləriOlimpiya Idman Növləri\n8 aprel 2019 / 15:48 Baxış sayı: 317\n26-28 apreldə Bakının mərkəzi küçələrində baş tutacaq Formula1 Azərbaycan qran-prisi ərəfəsində tamaşaçıların trekə, dənizkənarı bulvarda yerləşən F1 şəhərciyinə və bilet aldıqları tribunalara asan şəkildə yaxınlaşmasını təmin edəcək ictimai nəqliyyat vasitələrinin adları bəlli olub. Allsport.az saytı xəbər verir ki, yarış ərəfəsində Bakının mərkəzi küçələrində nəqliyyatın fasiləsiz hərəkətini təmin etmək məqsədilə hazırlanan Nəqliyyatın İdarə Olunması Planına əsasən, 27-28 aprel tarixlərində trekin yaxınlığından keçən 65, 5 və 53 nömrəli avtobuslar, 26-27-28 aprel tarixlərində isə 28 May, Sahil və İçərişəhər metro stansiyaları səhər saat 06:00-dan gecə saat 02:00-dək xidmət göstərəcək. Digər metro stansiyaları normal iş rejimindən əlavə saatlarda yalnız çıxış üçün açıq olacaq.\nBu avtobus 5 dəqiqəlik intervalla hərəkət edəcək. Trekə 5 nömrəli avtobusla gəlmək istəyən tamaşaçılar Rəşid Behbudov ilə Nizami küçələrinin kəsişməsində yerləşən dayanacaqda enərək bilet aldıqları tribunaya piyada yaxınlaşmalıdırlar. Yarış ərəfəsində 5 nömrəli avtobusun keçəcəyi dayanacaqlar bunlardır:\nBu avtobus 3 dəqiqəlik intervalla hərəkət edəcək. Trekə 53 nömrəli avtobus vasitəsilə gəlmək istəyən bilet sahibləri Bakı Əloyunları Sarayının qarşısında yerləşən dayanacaqda enərək bilet aldıqları tribunaya tərəf piyada getməlidirlər. Yarış ərəfəsində 53 nömrəli avtobus aşağıdakı dayanacaqlardan keçəcək:\n20-ci sahə – Bakı Su İdmanı Sarayı – Milli Bayraq Meydanı – Inturist oteli ilə üzbəüz dayanacaq (Bulvar tərəf saat 17:00-a qədər). Bu avtobus 6 dəqiqəlik intervalla hərəkət edəcək.


Büdcənin tərtib edilməsi - Mercury ERP\nBüdcənin tərtib edilməsi\nSiz buradasınız: İdarəetmə uçotu Maliyyənin idarə edilməsi Büdcənin tərtib edilməsi\nGirişdə qeyd edildiyi kimi, Mercury ERP-də “aşağıdan yuxarıya” büdcə prosesi reallaşdırılıb. Bu isə o deməkdir ki, büdcənin tərtib edilməsi zamanı hərəkət qaydası aşağıdakı kimidir:\nHər bir bölmənin (MMM) rəhbəri öz şöbəsi üçün büdcə tərtib edir. Bu sənədin adı\nİkinci mərhələdə biz bölmə rəhbərlərinin sorğuladığı xərclərin məbləğləri (və ya satış planları) təşkilatın TOP menecmenti tərəfindən təsdiq edilir və büdcələr icra üçün qəbul edilir.\nÜçüncü mərhələdə bütün şöbələrin MMM büdcələri əsasında bütün şirkətin konsolidasiya edilmiş büdcəsi tərtib edilir.\nMMM büdcəsinin tərtib edilməsi.\n“Maliyyə” menyusunda “MMM büdcəsi jurnalı”nı açın\nBu jurnalda hər şirkət şöbəsinin tərtib edilmiş bütün büdcələri əks olunur. Gəlin “Yeni” düyməsinə basaraq yeni büdcə yaradaq.\nTopdan ticarətdə uçot Pərakəndə ticarətdə uçot İctimai iaşədə uçot Maliyyənin idarə edilməsi\nPul vəsaitlərinin hərəkətinin uçotu. Ödəniş sənədləri. Tədarükçü və alıcılarla hesablaşmaların uçotu\nİdarəetmə uçotu və büdcənin hazırlanması\nBüdcəni necə tərtib etmək lazımdır?\nMMM – Maliyyə məsuliyyəti mərkəzi Büdcə maddələri.\nBüdcə maddələrinin sorğu kitabçası\nBüdcənin tərtib edilməsi Büdcənin yerinə yetirilməsinə nəzarət Multivalyuta uçotu\nBüdcənin başlığında MMM variantı, habelə büdcə dövrünün dövrünü göstərmək zəruridir. Mercury ERP aylıq, rüblük və illik büdcələr yaratmağa imkan verir.\nBaşlığın doldurulmasından sonra büdcəyə maddələr əlavə etməyə və “Sorğulanmış məbləği” göstərməyə başlayırıq. Bütün maddələr əlavə edildikdə “Hazırlanıb” markerini qoyuruq və büdcəni yaddaşda saxlayırıq.\nSorğulanmış məbləği əllə də daxil etmək olar, büdcəni Büdcə sorğularına əsasən avtomatik olaraq da yaratmaq olar. İkinci üsul daha şəffafdır və rəhbərliyə sorğulanmış məbləğlərin nədən formalaşdığını göstərməyə imkan verir.\nHər bir sorğuda maliyyələşdirmə üçün MMM, büdcə maddəsi və tarix göstərilir. Məhz bu verilənlərə əsasən MMM büdcələri yığılır.\nBüdcənin hazırlanmasının ikinci mərhələsi büdcənin şirkətin TOP menecerlərinin biri tərəfindən razılaşdırılmasıdır. Bir qayda olaraq, biz hamımız büdcələrimizi artırırıq. İri bir şirkətdə IT-direktor olanda, mən də belə bir günahla məşğul olurdum. Razılaşdırma mərhələsində şöbə rəhbərləri ilə maliyyəçilər arasında özünəməxsus auksion həyata keçirilir. Məbləğlər hər bir maddə üzrə və ya hamısı birdən razılaşdırılır.\nProqram hər iki rəqəmi yaddaşında saxlayır. Şöbə müdirinin sorğuladığını da, onun rəhbərinin təsdiqlədiyini də. Qaydasında getməyən bir şey olarsa və şirkət büdcədən kənara çıxarsa, bu məlumat vacib ola bilər.\nBütün maddələr razılaşdırıldıqdan sonra büdcənin başlığında müvafiq marker qoyulur. Bundan sonra, büdcənin müəllifi artıq onu redaktə edə bilməyəcək.\nKonsolidasiya edilmiş büdcənin tərtib edilməsi.\nKonsolidasiya edilmiş büdcə şirkətin müxtəlif şöbələrinin büdcələrindən yaranmış “ümumi” büdcəsidir. Bu sənəddə olan məlumat şirkətin işlərinin necə getdiyini dərk etmək üçün kifayətdir.\nOnun tərtib olunmasına bütün bölmələrin büdcələri yarandıqdan və razılaşdırıldıqdan sonra keçmək olar. Konsolidasiya edilmiş büdcələr jurnalı “Maliyyə” menyusunda olur.\nKonsolidasiya edilmiş büdcə yaradıldığı zaman biz büdcə dövrünü və növünü göstəririk.\nYeri gəlmişkən, bütün şöbələr öz büdcələrini hazırlamamışdırsa, proqram konsolidasiya edilmiş büdcəni yaratmağa imkan verməyəcək və konkret olaraq hansı MMM-lərin gecikdiyini göstərəcək.\nMercury ERP-də MMM üzrə maddənin detallaşdırılmasını açıqlamaq imkanı və bir sıra digər analitikalar var.\nMəsələn, müxtəlif dövrlərdə maddə qiymətlərinin tarixini izləmək və “Əmək haqqı üzrə xərclər nə qədər sürətlə artır?” tipli suallara cavab vermək olar\nMMM – Maliyyə məsuliyyəti mərkəzi\nBüdcə maddələri. Büdcə maddələrinin sorğu kitabçası Büdcənin tərtib edilməsi\nBüdcənin yerinə yetirilməsinə nəzarət Multivalyuta uçotu